
KL.OSTERTRYKKERIET 


Tra  missionens  præsidentskab. 

Hvem  er  Kristus? 

Kristus  selv  siger:  »Og  dette  er  det  evige  liv,  at  de  kender 
dig,  den  eneste  sande  Gud,  og  ham,  som  du  har  udsendt,  Jesus 
Kristus«. 

Kristus  er  Guds  Søn,  som  Markus  begynder  sin  beretning: 
»Dette  er  begyndelsen  til  evangeliet  om  Jesus  Kristus,  Guds 
Søn,«  og  som  Gud  Faderen  selv  vidner  ved  at  sige,  da  Kristus 
blev  døbt:  »Denne  er  min  Søn,  den  elskede,  i  ham  har  jeg  vel- 
behag,« og  som  Gud  endnu  engang  vidner  på  Forklarelsens 
Bjerg:  »Denne  er  min  Søn«. 

Men  han  var  ikke  alene  Guds  Søn,  han  var  også  en  Gud  og 
verdens  Skaber,  som  Johannes  siger:  »I  begyndelsen  var  Ordet, 
og  Ordet  var  hos  Gud,  og  Ordet  var  Gud.  Dette  var  i  begyndel- 
sen hos  Gud.  Alt  var  blevet  til  ved  det,  og  uden  det  blev  intet 
til  af  det,  som  er.  Og  ordet  blev  kød  og  tog  bolig  iblandt  os,  og 
vi  så  hans  herlighed,  en  herlighed,  som  den  Enbårne  Søn  har 
den  fra  Faderen,  fuld  af  nåde  og  sandhed.« 

Han  er  ikke  alene  Skaberen,  men  også  Frelseren,  og  gennem 
ham  vil  hvert  eneste  menneske  få  lejlighed  til  at  opstå  igen.  1. 
Kor.  15:21 — 22:  »Thi  fordi  døden  er  kommet  ved  et  menneske, 
er  også  de  dødes  opstandelse  kommet  ved  et  menneske.  Thi 
ligesom  alle  dør  i  Adam,  således  skal  alle  levendegøres  i  Kri- 
stus.« 

Vi  fejrer  i  denne  måned  Kristi  fødsel,  og  vi  vidner  for  ver- 
den, at  han  er  Guds  Søn,  vor  Frelser,  og  igennem  ham  kan  vi 
opnå  en  ophøjelse  i  Guds  rige. 

Vi  fejrer  også  i  denne  måned,  den  23.  december,  en  nutids- 
profet,  Joseph  Smiths  fødselsdag,  han,  som  bragte  den  sande 
opfattelse  om  Gud  og  Kristus  tilbage  til  jorden  og  bragte  Kristi 
evangelium  i  dets  fylde  med  alt  dets  frelsende  kraft  og  med 
kundskaben  om,  hvorfra  vi  kom,  hvorfor  vi  er  her  og  hvor  vi 
går  hen. 

I  denne  tid  med  uro  og  ufred  i  verden  bringer  missionspræ- 
siidentens  familie  og  missionspræsidentskabet  en  julehilsen  til 
alle  søskende  og  venner,  både  her  i  Danmark  og  dem,  som  er 
rejst,  med  ønsket  om,  at  det  må  gå  dem  godt  i  det  kommende  år. 

Glædelig  jul  og  godt  nytår! 

cJ ved 


OG  GOD  VILJE 

Af  Præsident  David  O.  McKuy. 

Hvis  jeg  ville  bede  Dem  nævne  mig  den  by,  som  har  givet  verden 
en  større  civilisation  end  nogen  anden  by,  ville  De  uden  tøven  nævne 
Jerusalem.  De  ville  give  denne  by  denne  betegnelse,  ikke  fordi  den 
var  »Davids  by«,  ikke  fordi  den  stadig  holder  fast  ved  ærbødigheden 
for  de  tre  store  religioner  i  menneskeheden,  men  fordi  De  ville  for- 
binde den  med  Jesus  Kristus,  Verdens  Forløsers  liv,  lærdomme  og 
død. 

Otte  kilometer  syd  for  Jerusalem  ligger  Bethlehem,  en  lille  by  af 
lignende  historisk  betydning,  som  også  vil  blive  holdt  i  ære,  så  længe 
der  findes  kristne  hjerter,  der  kan  føle,  eller  kristne  læber,  der  kan 
bede.  Heller  ikke  dens  betydning  kommer  af,  at  den  er  en  af  de  ældste 
byer  i  Palæstina,  heller  ikke  fordi  vi  med  den  forbinder  den  smukke 
historie  om  Ruth,  Jesse  og  Davids  hjem  og  mange  andre  vigtige  per- 
soner og  hændelser  i  bibelhistorien,  men  fordi  i  Bethlehem  blev  men- 
neskehedens Frelser  født. 

»Jerusalem«  (det  kananæiske  Urusalim,  det  hebraiske  Yarushalayim) 
betyder  »fredens  bolig«.  »Bethlehem«  (Beit  Lahm)  betyder  »brødets 
hus«,  måske  fordi  det  fra  de  allertidligste  tider  har  været  et  frugt- 
bart område,  og  fordi  den  originale  plante,  hvorfra  den  dyrkede  hve- 
de stammer,  som  vild  kun  fandtes  i  nærheden  af  Bethlehem.  Det  er 
betydningsfuldt,  at  fra  brødets  hjem,  »livets  stav«,  udspringer  også 
menneskehedens  »livets  brød«. 

Fred!  Liv  — ■  evigt  liv!  Til  disse  to  ord  skulle  den  sig  nærmende 
højtid,  hvor  vi  fejrer  vor  Forløsers  fødsel,  give  større  betydning. 

Fred,  det  modsatte  af  frygt,  var  det  budskab,  der  blev  givet  til 
hyrderne  af  englene,  som  sagde:  »Frygt  ikke;  thi  se,  jeg  forkynder 
eder  en  stor  glæde.«   (Luk.  2:10). 

Fred  blev  forkyndt  af  de  himmelske  hærskarer,  der  sang: 

»Ære  være  Gud  i  det  højeste!  Og  på  jorden  fred  i  mennesker,  der 
har  hans  velbehag!«   (Luk.  2:14). 

»Herre!  nu  lader  du  din  tjener  gå  bort  i  fred «  råbte  den  gamle 

Simeon,  da  han  gennem  inspiration  så  det  velsignede  Barn,  der  skulle 
blive  »et  lys,  som  skal  åbenbares  for  hedningerne  og  en  herlighed  for 
dit  folk  Israel«.   (Luk.  2:29,32). 

Fred  og  god  vilje  fyldte  utvivlsomt  de  tre  vise  mænds  hjerter,  da 
de  gav  deres  strålende  guld  og  kostelige  gaver  til  den  sande  Jøder- 
nes Konge.  I  sammenligning  med  den  henrykkelse,  der  fyldte  deres 
sind,  syntes  deres  verdslige  skatte  i  sandhed  værdiløse,  da  de  med 
bøjede  knæ  lovpriste  deres  konge,  hvem  de  havde  fundet  ved  hjælp 
af  deres  lærdom  og  deres  oprigtige  søgen  efter  sandheden. 

Således  lærer  den  korte,  men  smukke  historie  os,  at  Jesus  ved  sin 
fødsel,  ved  himmelsk  forkyndelse  og  senere  ved  sin  opdragelse  blev 

forbundet  med  de  ringe  arbejdere,  med  de  ærlige  af  hjertet,  med  op- 
rigtige sandhedssøgere,  og  gennem  disse  med  alle  klasser  af  menne- 
sker, hvis  »fysiske,  mentale  og  moralske  byrder  han  søgte  at  tage  fra 
deres  mødige  skuldre.« 

I  næsten  to  tusind  år  har  mennesker  tænkt  over  dette  budskab,  der 
blev  forkyndt  fra  himlen: 

»Ære  være  Gud  i  det  højeste!  og  på  jorden  fred  i  mennesker,  der 
har  hans  velbehag!«   (Luk.  2:14). 

Hvor  enkle  er  disse  ord!  Hvor  dyb,  hvor  omfattende  er  deres  be- 
tydning! I  julen  fejrer  vi  hans  fødsel,  i  hvis  mission  på  jorden  1)  Gud 
er  herliggjort,  2)  jorden  er  forjættet  fred,  3)  alle  mennesker  gives  for- 
sikringen om  Guds  gode  vilje  over  for  dem. 

Hvis  hvert  eneste  menneske  i  verden  ville  have  som  sit  livs  lede- 
stjerne disse  tre  strålende  idealer,  hvor  meget  bedre  og  lykkeligere 
ville  livet  ikke  blive!  Med  et  sådant  mål  ville  alle  søge  alt,  hvad  der 
er  rent,  retfærdigt,  hæderligt,  dydigt  og  sandt  ■ —  alt,  hvad  der  fører 
til  fuldkommenhed;  for  disse  dyder  ville  han  herliggøre  enhver,  der 
søger  at  herliggøre  Gud.  Han  ville  sky  det,  der  er  urent,  uhæderligt 
eller  ondt.  Hvis  ethvert  menneske  ønskede  at  vise  god  vilje  over  for 
alle  mennesker  og  stræbte  efter  at  udtrykke  dette  ønske  på  tusinder 
af  venlige  måder  og  gennem  små  handlinger,  der  ville  genspejle 
uegennytte  og  selvopofrelse,  hvilket  bidrag  kunne  da  ikke  enhver 
yde  til  en  universel  fred  på  jorden  og  til  menneskehedens  lykke! 

I  nitten  hundrede  år  og  mere  har  Jesus  Kristus  været  en  inspiration 
for  uendelige  millioner  mænd  og  kvinder.  Det  har  været  hans  ind- 
flydelse, der  har  næret  digternes  fantasi;  det  har  været  hans  ind- 
flydelse, der  har  vejledet  kunstnernes  hænder,  som  har  givet  verden 
uforgængelig  skønhed;  det  er  hans  indflydelse,  der  har  sat  ny  harmoni 
i  musikeres  sjæle  og  har  sendt  svingninger  gennem  tidernes  takke- 
og  lovsange;  det  er  hans  kraft,  som  gennem  århundreder  har  støttet 
de  ydmyge  arbejdere,  hvis  eneste  trøst  gennem  hvileløst  slid  og  un- 
dertrykkelse udsprang  af  den  forvisning,  at  der  stod  En  ved  deres 
livsrejses  ende  og  sagde  til  dem:  »Kom  hid  til  mig,  alle  I,  som  er 
trætte  og  tyngede  af  byrder,  og  jeg  vil  give  jer  hvile.«  (Matt.  11:28). 
Det  er  hans  indflydelse,  som  har  givet  alt  godt  til  verden  i  dag;  det 
var  hans  liv,  der  blev  ofret  for  at  give  fred  og  god  vilje  og  evig  frelse 
til  menneskeheden. 

Kærlighed  til  Gud  og  til  hinanden  burde  være  julens  emne.  Således 
var  den  guddommelige  forkyndelse,  som  de  himmelske  hærskarer 
bragte,  da  de  første  gang  forkyndte  »en  stor  glæde!« 

Kun  i  det  hjerte,  der  elsker,  kun  i  Jesu  Kristi  Kirke,  hvor  kærlighed 
tilskynder  til  at  yde  ens  medmennesker  tjenester  og  vise  loyalitet  mod 
Gud,  kan  vi  finde  fred.  »Thi  hele  loven  er  opfyldt  i  et  eneste  bud, 
nemlig  dette:  Du  skal  elske  din  næste  som  dig  selv.«   (Gal.  5:14). 

Må  julen  finde  kærlighed  og  et  ønske  om  at  velsigne  andre  til  sta- 
dighed i  enhver  sidste  dages  helligs  hjerte.  Så  vil  der  i  alle  sådanne 
hjerter  og  hjem  være  fred  og  god  vilje  mellem  alle  mennesker.  Hvor 

397 
HUSK  AT  FORNY  DERES  ABONNEMENT  PÅ  STJERNEN! 


freden  dvæler,  er  det  ligegyldigt,  om  ejeren  er  rig  eller  fattig,  for  han 
vil  foruden  den  fred,  der  giver  »usigelig  glæde«,  have  den  forvisning, 
som  Menneskesønnen  gav,  da  han  sagde: 

»Jeg  er  livets  brød.  Den,  som  kommer  til  mig,  skal  ikke  hungre;  og 
den,  som  tror  på  mig,  skal  aldrig  tørste.«  (Joh.  6:35). 

Fred,  god  vilje  og  et  evigt  liv  er  da  de  velsignelser,  som  vi  ønsker 
Dem,  medens  vi  endnu  engang  gentager  den  gamle  julehilsen: 

En  rigtig  Glædelig  Jul  og  et  godt,  velsignet  Ngtår! 

Præsident  David  O.  McKay. 


eten 


(yosefih  C2/wiiih 


Af  Præsident  Joseph  Fielding  Smith  af  De  Tolv  Apostles  Råd. 


Profeten  Joseph  Smith  sagde  engang:  »Hver  eneste  mand,  som  har 
et  kald  til  at  betjene  verdens  indbyggere,  blev  ordineret  til  selve 
denne  opgave  i  det  store  råd  i  himlen,  før  denne  verden  blev  til.  Jeg 
mener,  at  jeg  blev  ordineret  til  selve  dette  embede  i  hint  store  råd.« 
(Profeten  Joseph  Smiths  lærdomme,  side  442).  Vi  læser  i  Bibelen, 
at  dette  var  tilfældet  med  Jeremias  (Jer.  1 :5)  og  Johannes  Døberen, 
som  blev  kaldet  til  at  være  det  sendebud,  der  skulle  berede  vejen  for 
Herren.  (Mal.  3:1,  Luk.  1:13).  Disse  kaldelser  før  dette  liv  var  heller 
ikke  begrænset  til  profeterne,  for  i  en  bemærkelsesværdig  profeti  af 
Esajas  åbenbarede  Herren  den  mission,  der  var  tildelt  Kyros,  kongen 
af  Persien,  over  hundrede  år  før  han  blev  født.  (Es.  44:28,  45:1—3). 
På  grund  af  den  kendsgerning,  at  profeternes  originale  optegnelser 
ikke  er  kommet  ned  til  os  i  deres  renhed,  er  mange  af  disse  vigtige 
ting,  »der  er  tydelige  og  kostelige«,  blevet  fjernet  af  uinspirerede 
mænd.  Imidlertid  er  nogle  af  disse  tydelige  dele  heldigvis  blevet 
gengivet,  ved  Herrens  nåde,  idet  de  opfylder  Moses'  forudsigelser  an- 
gående visse  skrivelser,  der  var  optegnet  af  ham.  Blandt  disse  dele, 
som  verden  ikke  vil  modtage,  er  nogle  givet  i  Profetens  revision  af 
Skriften  til  »så  mange,  som  vil  tro.«  Blandt  disse  åbenbaringer,  som 
er  gengivet,  opdager  vi,  at  Herren  underrettede  Abraham  om,  at  han 
havde  valgt  fyrster  blandt  de  fornuftvæsener,  som  var  organiseret  til 
at  modtage  love  i  forskellige  grader  ned  gennem  tiderne,  og  Abraham 
var  en  af  dem,  som  således  blev  valgt  (Abraham  3:22 — 23).  Det  er 
fornuftigt  at  tro,  at  i  begyndelsen,  før  jorden  var  forberedt,  ville 
Herren  have  alle  ting  organiseret  fra  tidernes  begyndelse  til  enden. 

Det  hedder  i  Skriften  »Således  fuldendtes  himmelen  og  jorden  med 
al  deres  hær«  (1.  Mos.  2:1).  Det  er  ensbetydende  med,  at  Herren  si- 
ger, at  alt  var  ved  at  blive  forberedt  til  at  blive  anbragt  på  jorden  til 
sin  rette  tid,  når  menneskeheden  skulle  anbringes  på  den. 

Af  det,  der  var  skrevet  på  messingpladerne,  som  Lehis  sønner  fik, 
har  vi  hørt  om  nogle  bemærkelsesværdige  forudsigelser  angående 
både  Moses  og  Joseph  Smith  og  det  kald,  de  hver  især  var  bestemt 
til  i  begyndelsen.  Lehi  har  givet  os  denne  beretning  angående  de 
missioner,  som  Moses  og  Joseph  Smith  var  kaldet  til: 

»Derfor  så  Josef  visselig  vor  dag.  Og  han  fik  det  løfte  af  Herren, 
at  af  hans  lænders  frugt  ville  Gud  Herren  oprejse  Israels  hus  en  ret- 
færdig gren,  ikke  Messias,  men  en  gren,  der  skulle  afhugges,  men 
alligevel  ihukommes  i  Herrens  pagter,  så  at  Messias  i  kraftens  ånd 
skulle  åbenbares  for  dem  i  de  sidste  dage  for  at  føre  dem  fra  mørket 
til  lyset,  ja,  ud  af  mørkets  skjul  og  fangenskab  til  frihed. 

Thi  Josef  vidnede  sandelig,  idet  han  sagde:  En  seer  skal  Herren, 
min  Gud,  oprejse,  som  skal  være  en  udvalgt  seer  for  mine  lænders 
frugt. 

Ja,  Josef  sagde:  Sandelig,  så  siger  Herren  til  mig:  En  udvalgt  seer 
vil  jeg  oprejse  af  dine  lænders  frugt,  han  skal  være  højt  agtet  blandt 
dem.  Og  til  ham  vil  jeg  give  befaling,  at  han  skal  udføre  en  gerning 
for  dine  lænders  frugt,  hans  brødre,  som  skal  være  af  stor  betydning 
for  dem,  ja,  bringe  dem  til  kundskab  om  de  pagter,  som  jeg  har  gjort 
med  dine  fædre. 

Og  jeg  vil  give  ham  en  befaling,  at  han  ikke  skal  gøre  andet  end  det, 
jeg  befaler  ham.  Og  jeg  vil  gøre  ham  stor  i  mine  øjne,  thi  han  skal  ud- 
rette min  gerning. 

Og  han  skal  blive  stor  ligesom  Moses,  som  jeg  har  sagt,  jeg  vil  op- 
rejse for  jer,  til  at  udfri  mit  folk,  o,  Israels  hus! 

Og  Moses  vil  jeg  oprejse  til  at  udfri  dit  folk  af  Ægyptens  land. 

Men  en  seer  vil  jeg  oprejse  af  dine  lænders  frugt,  og  ham  vil  jeg 
give  magt  til  at  åbenbare  mit  ord  for  dine  lænders  afkom  —  og  ikke 
alene  til  at  åbenbare  mit  ord,  siger  Herren,  men  også  til  at  overbevise 
dem  om  mit  ord,  som  allerede  vil  være  spredt  blandt  dem. 

Derfor  skal  dine  lænders  frugt  skrive,  og  Judas  lænders  frugt  skal 
skrive,  og  det,  der  skal  skrives  ved  dine  lænders  frugt  og  ligeså  det,  der 
skal  skrives  ved  Judas  lænders  frugt,  skal  føjes  sammen  for  at  tilintet- 
gøre falske  lærdomme  og  afskaffe  splid  og  oprette  fred  blandt  dine 
lænders  frugt  og  i  de  sidste  dage  bringe  dem  til  kundskab  om  deres 
fædre  og  til  kundskab  om  mine  pagter,  siger  Herren. 

Og  i  skrøbelighed  skal  han  gøres  stærk  på  den  dag,  da  mit  værk 
skal  begynde  blandt  hele  mit  folk  til  din  genoprejsning,  o  Israels  hus, 
siger  Herren. 

Og  således  profeterede  Josef  og  sagde:  Se,  den  seer  vil  Herren  vel- 
signe, og  de,  der  søger  at  tilintetgøre  ham,  skal  beskæmmes;  thi  denne 
forjættelse,  som  jeg  har  modtaget  af  Herren  angående  mine  lænders 
frugt,  skal  opfyldes.  Se,  jeg  er  vis  på  denne  forjættelses  opfyldelse. 

Og  han  skal  kaldes  efter  mit  navn,  og  del  skal  være  efter  hans  fa- 
ders navn.  Og  han  skal  være  ligesom  jeg;  thi  de  ting,  som  Herren  skul 
udfore  ved  hans  hånd,  skal  ved  Herrens  kraft  bringe  mit  folk 
frelse.«    (2.  Nephi  3:5—15). 

Disse  profetier  angående  Moses'  værk  og  Joseph  Smiths  værk 
blev  berettet  på  de  messingplader,  som  Lehis  sønner  fik.  Som  opfyl- 
delse af  Herrens  forjættelse  er  disse  få  sætninger  blevet  gengivet; 
og  vi  lærer  herved  noget  om  storheden  af  Profeten  Joseph  Smiths 
mission.  Blandt  dem,  der  blev  kaldet  i  det  store  råd,  havde  han  en 
ærefuld  plads,  og  et  vidunderligt  værk  til  frelse,  ikke  blot  af  Israels 
hus,  men  også  af  hele  menneskeheden  på  jordens  overflade,  var  for- 
udbestemt for  ham,  længe  før  han  blev  født.  Præsident  John  Taylor 
talte  sandt,  da  han  sagde:  »Joseph  Smith,  Herrens  Profet  og  Seer,  har 
gjort  mere  (Jesus  alene  undtaget)  for  menneskenes  frelse  i  denne 
verden  end  noget  andet  menneske,  der  nogensinde  har  levet  her.« 
(L.  &  P.  135:3). 

Det  synes  mig,  at  selv  vi,  de  sidste  dages  hellige,  der  har  antaget 
ham  som  en  Guds  Profet,  i  stor  udstrækning  har  undladt  at  anerkende 
og  agte  ham  så  helt  og  fuldt,  som  vi  burde,  for  det  store  værk,  som 
han,  under  vejledning  af  Jesus  Kristus,  har  udrettet  for  os  og  for 
hele  verden.  Dog,  ligesom  så  mange  af  de  gamle  profeter  og  endog 
som  Frelseren  selv,  har  han  modtaget  en  vantro  verdens  tak  ved  sit 
offer  og  sit  martyrium. 

Enhver,  som  tror,  at  Faderen  og  Sønnen  er  uden  kendskab  til  denne 
verdens  historie  fra  dens  begyndelse  til  enden,  har  grund  til  at  yd- 
myge sig  og  omvende  sig.  Den  dag  vil  sikkert  komme,  da  Herren  vil 
åbenbare  alt,  hvad  der  blev  kendt  for  Enok,  Moses  og  Jareds  broder, 
og  som  nu  er  skjult  fra  vor  kundskab  på  grund  af  vore  hjerters  hård- 
hed, for  det  kan  kun  komme  frem  på  en  ydmyghedens  og  retfærdig- 
hedens dag. 

Præsident  Joseph  Fielding  Smith. 


C julehilsen  ji-a  *y~iniei'ika 

Salt  Lake  City,  8.  november  1956. 

Kære  søskende,  missionærer  og  venner! 

Efterhånden  som  julen  nærmer  sig,  går  vore  tanker  mere  end  no- 
gensinde tilbage  til  det  smukke  Danmark  og  de  dejlige  mennesker  der. 

Mange  gange  i  denne  juletid  vil  vi  tænke  på  de  foregående  4  jule- 
højtideligheder, som  vi  tilbragte  i  Danmark.  Den  tid,  vi  tilbragte  der, 
var  et  strålende  privilegium,  og  vi  elskede  vort  arbejde,  og  vi  elskede 
de  kære  søskende  og  missionærer. 

Vi,  som  er  medlemmer  af  denne  vidunderlige  kirke,  er  i  sandhed 
velsignede.  Vi  ved  og  forstår,  hvorfor  Frelseren  kom  her  til  jorden 

og  levede  blandt  de  dødelige  mennesker  og  prøvede  at  lære  dem  at 
anerkende  de  herlige  sandheder,  han  lærte  dem  i  ord  og  gerning. 
Alt,  hvad  han  lærte  os,  var  til  menneskets  lykke  og  frelse.  Der  var 
forholdsvis  få,  der  modtog  hans  ord  og  vendte  sig  fra  alle  de  forkerte 
ting  og  fulgte  den  sti,  som  han  så  klart  viste  dem.  De  hånede  og  for- 
fulgte ham,  ja,  de  korsfæstede  endog  Guds  Søn. 

Således  har  det  været  ned  gennem  tiderne,  kun  en  lille  procentdel 
af  folkene  på  jorden  efterlever  og  følger  virkelig  vor  Frelsers  lær- 
domme, men  vi,  som  har  modtaget  hans  ord,  har  et  stort  ansvar  over 
for  vore  medmennesker.  Vi  kan  og  bør  lære  dem  evangeliet  gennem 
ord  og  ved  eksempel.  Vi  kan  hjælpe  dem  til  at  forstå,  at  sand  lykke 
kommer  gennem  et  retfærdigt  liv  og  ved  at  adlyde  Herrens  befalinger. 

To  af  de  største  befalinger,  der  er  givet  os,  er  »Elsk  Herren  af  hele 
dit  hjerte,  sjæl  og  sind«  og  »Elsk  din  næste  som  dig  selv«.  Den  eneste 
måde,  vi  kan  vise  vor  kærlighed  til  Herren,  er  at  holde  hans  befalin- 
ger. Den  eneste  måde,  vi  kan  vise  vor  kærlighed  til  vore  medmenne- 
sker, er  ved  at  omgås  dem  med  venlighed,  vise  dem  vor  kærlighed 
og  fremfor  alt  være  ærlige  i  vor  omgang  med  vore  medmennesker, 
Hvis  vi  elsker  vore  medmennesker,  vil  vi  ikke  bære  falsk  vidnesbyrd 
imod  dem  eller  bagtale  deres  navn,  men  være  villige  til  at  dele  med 
dem,  der  er  mindre  heldigt  stillet  end  vi  selv.  Husk  at  gøre  mod  an- 
dre, som  du  ønsker  andre  skal  gøre  mod  dig. 

Lad  os  i  denne  juletid  prøve  på  at  sprede  mere  kærlighed,  sympati 
og  forståelse,  og  når  julen  er  forbi,  må  vi  da  stadig  i  vore  hjerter  have 
det  i  os,  at  vi  skal  fortsætte  med  at  tjene  vore  medmennesker  og 
bringe  dem  et  trøstens  ord  og  opmuntre  og  forstå  dem  på  alle  måder. 
Må  vi  vise  virkelig  glæde  og  lykke  ved  at  tjene  vore  medmennesker. 

Vi  sender  vore  bedste  ønsker  og  kærligste  hilsener  til  alle  vore  kære 
venner  i  Danmark  og  vor  inderlige  bøn  for  Dem  alle  er,  at  Herrens 
rigeste  velsignelser  stadig  vil  være  med  Dem.  Må  De  være  velsignet 
med  sundhed,  lykke  og  fremgang. 

Vi  udtrykker  vor  tak  for  alt,  hvad  der  er  gjort  for  at  hjælpe  os  på 
en  eller  anden  måde  og  for  de  utallige  kærlige  og  venlige  handlinger, 
der  er  vist  os.  Vi  vil  aldrig  glemme  Dem  alle,  og  De  kan  være  over- 
bevist om,  at  nogle  af  vore  smukkeste  minder  i  livet  er,  når  vi  tænker 
tilbage  på  de  vidunderlige  år,  vi  tilbragte  i  Danmark. 

Vi  beder,  at  julen  må  blive  en  dejlig  tid,  og  at  Herren  vil  give  Dem 
alle  gode  velsignelser  i  årene,  der  kommer. 

Deres  hengivne 
Præsident  Junius  M.  Sorensen,  Søster  Mary  G.  Sorensen  og  David. 

Jul  for  50  år  siden. 

\0>n    QJulenisiorie 

Af  Gertrude  LeWarne  Parker. 

Judy  så  på  juletræet,  der  stod  i  en  spand  vand  på  verandaen,  lænet 
op  mod  væggen  som  et  gammelt  kosteskaft.  Det  var  ikke  flot  og  strå- 
lende, som  det  ville  blive,  når  Far  fik  tid  til  at  stille  det  op  i  daglig- 
stuen. Kravlenisser  var  allerede  sat  op  allevegne  i  stuen  og  et  bundt 
sølvklokker  hang  på  gadedøren. 

Der  lå  pakker  i  julepapir  på  hylderne  i  Mors  skab.  Nogle  af  dem 
var  Judys  gaver  til  Mor  og  Far.  Men  endnu  var  der  ingen  til  Tommy 
fra  hende,  og  det  bekymrede  hende.  Gaven  til  Tomray  måtte  være  no- 
get særligt,  noget  han  ønskede  sig  mere  end  noget  andet.  Tommy  var 
hendes  yndlingsbroder,  og  det  lo  han  af,  for  han  var  hendes  eneste 
broder. 

Mor  var  ved  at  bage  kager,  da  Judy,  fulgt  af  Trofast,  stormede  ind 
i  køkkenet  og  kravlede  op  på  køkkenstolen. 

»Ah,  hvor  det  dufter  godt,«  sagde  hun  og  snusede  i  luften.  »Ville 
du  ikke  ønske,  vi  kunne  putte  noget  af  denne  dejlige  duft  i  en  flaske 

og  åbne  den,  når  vi  ønskede  det?  Så  kunne  vi  måske  have  jul  hele 
året  rundt.« 

Mor  tørrede  melet  af  sine  fingre  og  gav  Judy  et  rigtigt  knus  og 
Trofast  nogle  kagekrummer.  Mor  smilede  og  sagde:  »Ja,  mit  barn, 
julen  er  i  vore  hjerter.  Jeg  tror,  vi  kan  have  julens  ånd  hos  os  altid, 
selv  om  sommeren.« 

Trofast  gøede  og  tiggede  flere  krummer,  og  Judy  huskede  leende 
en  dag  sidste  sommer,  lige  efter  at  skolen  var  forbi. 

Tante  Jane  havde  taget  børnene  med  sig  ud  til  sin  gård  og  havde 
lovet  dem  en  dejlig  overraskelse.  Judy  var  så  spændt.  Hun  hoppede 
rundt  i  sin  lyserøde  kjole.  Hun  elskede  mystik. 

»Dér  er  overraskelsen«,  sagde  tante  Jane  og  pegede  på  en  kurv  i 
hjørnet  af  laden.  »Værs'go  og  kik!«  tilføjede  hun. 

Børnene  gik  på  tåspidserne  over  til  kurven.  »Åh«,  udbrød  de,  som 
om  der  ikke  var  noget  vidunderligere  til  i  hele  verden.  De  lagde  sig 
på  knæ  for  bedre  at  kunne  se.  Der  lå  en  smuk  hund  og  slikkede  seks 
sovende  hvalpe. 

Tante  Jane  sagde:  »Jeres  mor  siger,  at  I  godt  må  få  en,  der  helt 
kan  være  jeres  egen,  hvis  I  vil  give  den  mad  og  passe  den,  ligesom 
man  passer  et  lille  barn«. 

»Åh,  tak,  tante  Jane.  Det  vil  vi  gerne«,  sagde  Tommy.  Jane  fnisede. 
»En  halv  hvalp  til  dig,  Tommy,  og  en  halv  hvalp  til  mig!« 

De  lo  over  al  den  kravlen  og  grynten,  der  var  i  kurven.  To  gange 
tog  Tommy  den  hvalp  op,  der  havde  rødbrun  pels  ligesom  sin 
moder. 

»Han  kan  lide  os«,  sagde  Tommy.  »Se,  hvor  han  snor  sig  ud  af 
mine  arme  og  lægger  sig  til  at  sove.  Vi  vil  gerne  have  den,  tante  Jane«. 
Tommy  pakkede  hvalpen  ind  i  en  gammel  sweater,  og  da  de  var  halv- 
vejs hjemme,  rakte  han  det  lille  levende  bundt  til  Judy. 

»Nu  er  det  din  tur,  Judy«,  sagde  han.  Judy  var  så  lykkelig.  Hun  var 
vis  på,  at  en  hvalp  var  det,  hun  ønskede  sig  mere  end  noget  andet. 

Og  hvor  var  han  sjov.  Han  sov  og  han  spiste,  og  han  voksede  og 
voksede,  men  stadig  havde  han  ikke  noget  navn.  De  så  ham  vokse 
sig  mere  rund  og  mere  rund  for  hver  dag.  Han  løb  bag  efter  børnene 
på  sine  tykke  små  ben,  men  kunne  aldrig  nå  helt  hen  til  dem.  Senere 
kunne  han  ikke  holde  de  lange,  ensomme  dage  ud.  Han  blev  helt  kæk 
og  fulgte  børnene  til  skole.  De  syntes,  at  Trofast  var  det  navn,  der 
passede  bedst  til  ham. 

Mange  gange  måtte  lærerinden  sige  til  Tommy,  at  han  skulle  gå 
hjem  med  hunden.  Børnene  lo,  og  en  dag,  som  Judy  altid  huskede  så 
godt,  sagde  en  af  drengene:  »Øv,  han  er  kun  halvt  Tommys.«  Børnene 
lo  endnu  højere,  og  Judy  var  ked  af  det  for  Tommys  skyld.  Hun  vid- 
ste, hvor  gerne  Tommy  ville  have  haft  Trofast  helt  for  sig  selv.  Alle 
Tommys  venner  havde  hunde,  som  helt  var  deres  egen. 

Trofast  var  sådan  en  yndig  hund,  men  lige  meget  hvor  sjov  han 
var  hjemme,  kunne  det  simpelthen  ikke  gå  an,  at  han  kom  i  skole 
og  fo'r  ind  mellem  børnene,  så  snart  døren  blev  lukket  op. 

Judy  tænkte  også  på  en  dag  i  sidste  uge,  da  lærerinden  igen  sagde: 
»Tommy,  gå  hjem  med  din  hund.  Jeg  vil  undskylde  dig,  hvis  du  kom- 
mer nogle  minutter  for  sent  tilbage.« 

»Det  skal  jeg  nok,«  svarede  Tommy.  »Men  kun  den  ene  halvdel  af 
den  er  min,  den  anden  halvdel  er  min  søsters.« 

Lærerinden  lagde  armene  omkring  ham  og  gav  ham  et  lille  knus. 
Hun  smilede  og  sagde:  »Jeg  tror,  det  er  bedst,  at  du  tager  begge  halv- 
dele med  hjem,  tror  du  ikke  også?«  Så  lo  børnene  så  meget,  at  læ- 
rerinden måtte  kalde  dem  til  orden.  Judy  fnisede  og  spekulerede  på, 
hvilken  halvdel  der  var  hendes. 

Hun  undrede  sig  stadig  over  det,  nu  da  hun  sad  på  toppen  af  køk- 
kenstolen og  nippede  til  en  kage,  som  hendes  mor  havde  givet  hende. 
Hun  så  ned  på  Trofast,  der  dunkede  med  halen  i  gulvet  og  bad  om 
flere  krummer.  »Du  kan  godt  li'  julekager,  hva',  Trofast?«  spurgte 
hun.  Han  svarede  med  en  hel  række  af  høje  dunk  med  halen  i  gulvet. 
Judy  sad  og  så  på  ham.  Pludselig  sprang  hun  ned  fra  stolen  og  ka- 
stede nogle  flere  krummer  til  ham. 

»Mor,  Mor«,  sagde  hun.  »Nu  ved  jeg,  hvad  jeg  gerne  ville  give 
Tommy  i  julegave,  men  jeg  kan  ikke  gøre  det  —  jeg  kan  ikke  gøre 
det«,  tilføjede  hun  næsten  grædende.  »Jeg  elsker  ham  alt  for  meget.« 

»Elsker  du  Tommy  alt  for  meget?«  spurgte  Mor  forbavset. 

»Åh,  nej,  jeg  kunne  aldrig  elske  Tommy  for  meget«,  svarede  hun, 
medens  to  små  tårer  løb  ned  ad  hendes  kinder.  »Det  er  noget,  jeg 
ikke  kan  pakke  ind  og  lægge  op  på  hylden.  Det  er  en  hemmelighed, 
Mor.  Hør!«  Hun  hviskede  i  Mors  øren,  så  sagde  hun  højt:  »Men  jeg 
kan  ikke  gøre  det,  Mor,  Det  gør  alt  for  ondt.« 

»Godt,  mit  barn«,  sagde  Mor.  »Der  er  endnu  fire  dage  til  jul.  Jeg 
er  sikker  på,  at  Tommy  ville  blive  meget  glad.  Men  tænk  nu  over  det.« 

Judy  tænkte  meget  de  næste  par  dage.  Men  hun  kunne  ikke  bestem- 
me sig.  Hvorledes  kunne  hun  give  noget  bort,  som  hun  elskede  så 
meget? 

Julen  var  vidunderlig.  Hun  hjalp  Far  med  at  stille  træet  op  i  daglig- 
stuen, og  hun  og  Tommy  pyntede  det  og  satte  en  strålende  stjerne  i 
toppen.  Naturligvis  var  Trofast  med  og  hjalp  på  sin  egen  måde,  som 
ikke  var  alt  for  god.  Han  kom  alt  for  nær  til  træet,  og  med  et  mæg- 
tigt svip  med  halen  fejede  han  alle  de  smukke  ting  af  de  nederste 
grene.  Hvor  så  han  komisk  ud,  medens  han  gik  omkring  i  huset  med 
alle  de  skinnende  ting  dinglende  fra  halen! 

Så  blev  det  juleaften.  Far,  Mor,  Tommy  og  Judy  var  alle  i  daglig- 
stuen. Træet  var  tændt,  og  stjernen  i  toppen  gav  det  mest  strålende 
lys  af  alt.  Snart  ville  nogle  af  naboerne  komme  for  at  høre  Tommy 
læse  jule-evangeliet,  som  han  havde  gjort,  lige  siden  han  havde  lært 
at  læse.  Judy  sad  foran  ilden  meget  nær  ved  Trofast.  I  aften  måtte 
hun  beslutte  sig  angående  Tommys  gave.  Og  når  hun  havde  bestemt 
sig,  måtte  hun  forklare  det  hele  til  Trofast.  Men  hvorledes  kunne  han 
vide,  hvad  det  var,  hun  prøvede  på  at  fortælle  ham?  Hun  lagde  ar- 
men om  halsen  på  Trofast  og  trak  ham  hen  til  sig.  »Hør,  Trofast«, 

hviskede  hun  i  hans  øre,  »hvis  jeg  giver  min  halvdel  af  dig  til  Tommy, 
vil  det  ikke  være,  fordi  jeg  ikke  elsker  dig.«  Tårerne  begyndte  at 
komme.  Hun  holdt  fastere  om  ham.  »Du  vil  forstå  det,  vil  du  ikke, 
Trofast?«  bønfaldt  hun.  »Så  kan  børnene  aldrig  mere  le  ad  Tommy 
igen,  fordi  han  kun  ejer  halvdelen  af  dig.« 

Hun  knugede  ham  hårdt,  og  han  knurrede  lidt  dybt  nede  i  halsen. 
Slet  ikke  en  vred  knurren,  kun  som  om  han  ville  sige:  »Jeg  er  ked  af 
det,  Judy,  men  jeg  forstår  det  godt.« 

Da  sengetid  kom  og  Mor  kyssede  Judy  godnat,  sagde  Judy:  »Jeg  har 
bestemt  mig  med  Tommys  gave.  Vil  du  skrive  et  kort  for  mig,  Mor? 
Jeg  skal  sige  dig,  hvad  der  skal  stå.«  Mor  kyssede  hende  igen  efter  at 
have  skrevet  kortet. 

»Det  er  virkelig  at  give,  mit  barn.  Hvor  vil  Tommy  blive  overra- 
sket!« 

Så  var  det  julemorgen,  og  Judy  hørte  Trofast  bede  om  sin  frokost. 
Det  var  hendes  tur  til  at  give  ham  mad,  så  hun  sprang  ud  af  sengen, 
tog  sin  slobrok  og  sine  morgensko  på  og  løb  ned.  Hun  vaskede  hans 
tallerken  og  fyldte  den  med  mad.  Medens  han  spiste,  løb  hun  op  på 
sit  værelse  efter  det  kort,  Mor  havde  skrevet.  I  løbet  af  et  øjeblik  var 
hun  tilbage.  »Skynd  dig,  Trofast«,  sagde  hun,  medens  hun  gav  ham  et 
sidste  knus  og  bandt  kortet  rundt  om  halsen  på  ham  med  en  rød 
sløjfe.  »Skynd  dig,«  sagde  hun  igen.  »Alle  venter  på  os  efternølere.« 

På  vej  ud  i  forstuen  satte  Trofast  sig  ned  midt  på  køkkengulvet  og 
gjorde  sit  bedste  for  at  rive  sløjfen  af. 

»Trofast,  det  må  du  ikke«,  skændte  Judy.  »Skynd  dig  nu  og  kom!« 

Mor,  Far  og  Tommy  stod  alle  på  række  og  ventede  på  den  mindste, 
for  at  hun  kunne  gå  i  spidsen  ind  til  juletræet.  Judy  begyndte  at  gå 
og  håbede,  at  Trofast  ville  blive  gående  bagved  hende,  men  nej,  det 
ville  han  ikke.  Han  ville  foran  Judy.  Han  virrede  med  halen,  som  igen 
blev  fuld  af  julepynt.  De  lo  alle,  og  Tommy  sagde:  »Glædelig  jul, 
Trofast.  Du  ligner  en  hel  julegave  med  den  røde  sløjfe  om  halsen  og 
julepynten  på  halen.«  Så  tilføjede  han:  »Se,  der  hænger  et  kort  ved, 
og  der  står  »Til  Tommy«  på  det«.  Han  åbnede  kortet  og  læste  det.  Han 
så  op  med  strålende  øjne.  »Åh,  Judy!«  sagde  han.  »Det  er  den  bedste 
julegave,  jeg  nogensinde  har  fået.« 

»Læs  kortet  højt,  min  dreng«,  sagde  Far.  »Vi  vil  gerne  vide,  hvad 
det  altsammen  er  for  noget.«  Tommy  åbnede  kortet  igen  og  læste: 
»Jeg  giver  min  halvdel  af  Trofast  til  dig,  Tommy.  Han  er  helt  din  nu. 
Kærlig  hilsen,  Judy.« 

Judy  var  lykkelig  og  alligevel  lidt  bedrøvet.  Hun  holdt  så  meget  af 
Trofast.  Hun  følte  det,  som  om  hun  kunne  le  og  græde  samtidig.  Hun 
havde  lyst  til  at  gå  ovenpå  og  lukke  sin  dør  i.  Men  det  er  jul,  sagde 
hun  til  sig  selv,  og  hun  måtte  gøre  sin  del  for  at  gøre  dem  alle  glade. 
Så  løb  hun  hen  til  Far,  kyssede  ham  og  sagde:  »Glædelig  jul,  Far.« 
Hun  lagde  sine  arme  om  Mors  hals  og  hviskede:  »Jeg  er  glad  nu, 
Mor,  og  jeg  kan  stadig  holde  af  Trofast,  selv  om  jeg  ikke  ejer  noget 
af  ham.  Er  julen  ikke  vidunderlig,  Mor?« 

IMS  I  IC  I  Di  I  S  KOM  I   IC  l><  I  ICM     I    195? 

Som  det  blev  bekendtgjort  ved  de  nylig  afholdte  efterårskonferen- 
cer,  vil  der  fremtidig  i  lighed  med  fremgangsmåden  i  Kirkens  stave 
og  missioner  hvert  år  blive  afholdt  4  distriktskonferencer  i  hvert  di- 
strikt i  den  danske  mission. 

Konferenecrne  i  1957  er  fastsat  til  folgendc  tider: 

Distriktskonference  nr.  1 

Aalborg  distrikt  12.  og  13.  januar. 

Odense  distrikt  19.  og  20.  januar. 

Esbjerg  distrikt   26.  og  27.  januar. 

Aarhus  distrikt  2.  og  3.  februar. 

København   distrikt   9.  og  10.  februar. 

Distriktskonference  nr.  2 

Aalborg  distrikt   23.  og  24.  marts. 

Odense    distrikt    6.    og   7.   april. 

Esbjerg  distrikt  13.  og  14.  april. 

Aarhus  distrikt  20.  og  21.  april. 

København  distrikt  27.  og  28.  april. 

Distriktskonference  nr.  3 

Aalborg  distrikt  31.  august  og  1.  september. 

Odense   distrikt   7.  og  8.   september. 

Esbjerg  distrikt   14.  og  15.  september. 

Aarhus  distrikt  21.  og  22.  september. 

København    distrikt    28.   og  29.   september. 

Distriktskonference  nr.  4 

Aalborg  distrikt   26.  og  27.  oktober. 

Odense   distrikt    2.   og  3.   november. 

Esbjerg  distrikt   9.  og  10.  november 

Aarhus  distrikt  16.  og  17.  november. 

København  distrikt  23.  og  24.  november. 


* 

KIRKENS  LITTERATUR 

Søger    Lærdom    ved    Læsning   og   ved   Tro 


G3en  bedsfe  jufegave 

er  en  af  Kirkens  bøger  eller  et  abonnement  på  STJERNEN 


PRISLISTE: 

MORMONS   BOG   k 

LÆRE  OG  PAGTER 

DEN  KOSTELIGE  PERLE  

BIBEL-CITATER    

TROSARTIKLERNE,  stift  bind   

TROSARTIKLERNE,   blødt  bind    

PROFETEN  JOSEPH  SMITHS   LÆRDOMME,   stift   bind    

PROFETEN  JOSEPH  SMITHS  LÆRDOMME,  blødt  bind   

HVEM   ER  MORMONERNE?    

SANDHEDEN    OM    MORMONERNE    

NY    KORBOG    

SØNDAGSSKOLE-SANGBOG   

STJERNEN,  årsabonnement  (i   udlandet  $2.00)    


5.00 
6.50 
2.00 
2.50 
8.50 
9.00 
7.00 
7.50 
3.00 
1.25 
14.00 
1.00 
8.50 


Ovenstående  bøger  kan  bestilles  på  missionskontoret  ved  indsendelse 
af  beløbet  på  postgirokonto  333.38,  CHURCH  OF  JESUS  CHRIST  OF 
LATTER-DAY  SAINTS,  Priorvej  12,  København  F. 

Husk  på  talonen  at  anføre,  hvad  De  ønsker. 

Indbinding  af  Stjernen  1Q5<5 

Stjernen  for  1956  kan  nu  indbindes.  Bogbinderen  har  atter 
i  år  givet  os  et  meget  fordelagtigt  tilbud,  således  at  en  lignende 
indbinding  som  i  1955  (smuk  pluviusin  med  ægte  guldtryk)  kan 
leveres  til  en  pris  af  kr.  7.00.  Da  denne  billige  pris  imidlertid 
forudsætter,  at  et  større  antal  indbindes  på  een  gang,  bedes  de 
Stjerner,  der  ønskes  indbundet,  venligst  indsendt  til  missions- 
kontoret  snarest  muligt,  og  i  hvert  fald  så  betids,  at  vi  har  dem 
inden  den  1.  februar  1957. 

Vi  lader  desuden  indbinde  et  begrænset  antal  eksemplarer, 
der  kan  leveres  til  samme  pris  plus  abonnementsprisen,  kr.  8,50, 
altså  ialt  kr.  15.50  i  Danmark,  $  3.00  i  udlandet,  frit  tilsendt. 

Bøgerne  kan  leveres  i  farverne  brun,  rød,  bordeaux,  blå, 
grøn  eller  sort.  Husk  at  anføre,  hvilken  farve  der  ønskes.  Hvis 
intet  andet  anføres,  leveres  brun  indbinding. 

Betalingen  bedes  venligst  indsendt  samtidig  med  bestillingen 
til  CHUBCH  OF  JESUS  CHRIST  OF  LATTER-DAY  SAINTS, 
Priorvej  12,  København  F.,  i  Danmark  postgirokonto  nr.  333.38. 


REFERATER  FRA  DISTRIKSTKONFERENCERNE 

Odense  distrikt,  6.  og  7.  oktober. 

Konferencen  i  Odense  begyndte  lørdag  aften  med  en  dejlig  fest- 
aften. Koret,  under  ledelse  af  søster  Bente  Kristiansen,  sang  en  række 
smukke  sange,  og  ind  imellem  hørte  vi  solosang  ved  broder  Poul  Pe- 
dersen, en  kvartet  ved  søstrene  Kirsten  Erikstrup,  Bodil  Pedersen 
og  Bente  Kristiansen  samt  broder  Edmund  Nielsen,  og  klaversolo  ved 
søster  Esther  Carlsen.  I  en  pause  hørte  vi  en  kort  tale  af  missionspræ- 
siident  Holger  P.  Petersen,  der  udtalte  sin  glæde  over  at  høre  Odense 
grens  sangkor,  og  sagde,  at  vi  må  være  taknemmelige  over  at  have 
fået  talent  til  både  at  synge  og  spille  og  dirigere  et  kor.  Præsident  Pe- 
tersen spurgte  videre,  om  vi  også  huskede  at  takke  vor  himmelske 
Fader  for,  at  vi  har  fået  den  store  glæde  at  få  lov  til  at  prædike  evan- 
geliet gennem  vor  sang. 

Efter  at  koret  havde  underholdt  en  times  tid,  blev  der  sluttet  med 
bøn,  og  vi  gik  derefter  ind  i  G.U.F.-salen  til  Kvindelig  hjælpeforenings 
bazar,  hvor  der  var  salg  af  forfriskninger  og  smørrebrød,  auktion  over 
mange  smukke  håndarbejder,  som  søstrene  havde  forarbejdet  gennem 
sommeren,  samt  boder  med  mindre  håndarbejder.  Det  var  en  meget 
god  og  vellykket  aften  med  mange  tilstedeværende. 

Søndagen  begyndte  kl.  9  med  præstedømsmøde  og  Kvindelig  hjælpe- 
forenings møde.  Det  var  begge  dejlige  og  indholdsrige  møder,  hvor  vi 
kunne  hente  megen  visdom  og  kundskab,  om  vi  ville  holde  vore  øren 
og  vort  hjerte  åbne  for  alle  de  gode  ord. 

Dagen  fortsatte  kl.  10,30  med  søndagsskole,  der  indledtes  med  san- 
gen »Vær  velkommen,  søndag  morgen«  og  bøn  ved  broder  Terje  Schil- 
ler. Konferencens  tema  var  Josua  14 — 15:  »Så  frygt  nu  Herren,  og  tjen 
ham  i  oprigtighed  og  trofasthed,  skaf  de  guder  bort,  som  eders  for- 
fædre dyrkede  hinsides  floden  og  i  Ægypten,  og  tjen  Herren!  Men 
hvis  I  ikke  synes  om  at  tjene  Herren,  så  vælg  i  dag,  hvem  I  vil  tjene, 
de  guder,  eders  forfædre  dyrkede  hinsides  floden,  eller  amoriternes 
guder,  i  hvis  land  I  nu  bor.Men  jeg  og  mit  hus,  vi  vil  tjene  Herren!«  Ti- 
den blev  overgivet  til  søndagsskoleforstanderen,  broder  Chr.  Klokker 
Hansen,  der  bød  forsamlingen  velkommen.  2.  børneklasse  citerede 
i  kor  konferencens  tema,  og  vi  hørte  en  tale  af  ældste  Louis  Madsen 
fra  Svendborg,  der  talte  ud  fra  samme  tema.  Næste  taler  var  den  82- 
årige  søster  Hansen  fra  Svendborg,  der  gav  udtryk  for  sin  glæde  over 
at  være  medlem  af  Kirken  og  til  sidst  bar  sit  vidnesbyrd.  Søster  Esther 
Carlsen  spillede  derefter  en  klaversolo.  Søster  Anne  Margrethe  Jør- 
gensen talte  over  »Vælg  i  dag,  hvem  I  vil  tjene«,  hvorefter  juniorklas- 
sen sang  »Kom  lad  os  synge  for  Herren  en  lovsang«.  Vi  hørte  en  tale 
af  søster  Hilma  Skov  fra  Nyborg  over  emnet  »Gud  er  kærlighed«,  og 
derefter  en  sangsolo  ved  broder  Edmund  Nielsen,  »Bless  this  House«. 
Søster  Jytte  Nielsen,  Svendborg,  søster  Karen  Klokker  Hansen,  Oden- 
se, og  søster  Ingeborg  Sørensen,  Nyborg,  bar  deres  vidnesbyrd,  og  vi 
hørte  derefter  en  trio,  bestående  af  søster  Lilli  Christoffersen,  søster 
Bodil  Pedersen  og  søster  Bente  Kristiansen  synge  »Jeg  har  et  vidnes- 
byrd«. Den  unge  broder  Sams  fra  Fredericia  sang  solo  »O,  min  Fader«, 
og  til  sidst  talte  missionspræsident  Holger  P.  Petersen  om  de  forskel- 
lige talenter.  Vi  sluttede  med  »Kom,  hellige«  og  bøn  ved  ældste  Juel  D. 
Gregersen.  Tilstede  115. 

Kl.  17  mødtes  vi  til  funktionærmøde,  hvor  der  blev  givet  nogle  me- 
get fine  instruktioner  på  flonelstavler,  og  hvor  vi  alle  måtte  prøve  at 

slå  takt  til  forskellige  sange.  Klasserne  blev  derefter  delt  for  videre 
instruktioner. 

Konferencens  sidste  møde  var  gudstjenesten  kl.  19,  der  blev  indle- 
det med  sangen  »Min  Gud  er  mit  lys«  og  bon  ved  ældste  Robert  Niel- 
sen. Grensforstanderen,  broder  Terje  Schiller,  fik  derefter  ordet  for 
nogle  forretninger,  og  broder  Karl  Emanuel  Jørgensen  og  broder  Jens 
Viggo  Larsen  blev  opretholdt  som  diakoner.  Sangkoret  sang  »Lad  ej 
dit  hjerte  tvivle«,  hvorefter  tiden  blev  overgivet  til  missionspræsiden- 
ten  for  ændring  af  Odense  distriktsgrænse.  Kolding  og  Fredericia 
gren  skulle  fremtidig  høre  under  Odense  distrikt,  og  dette  blev  ved 
håndsoprækning  tilkendegivet.  2.  rådgiver  i  missionspræsidentskabet, 
præsident  Clarence  G.  Jensen,  opretholdt  Kirkens  autoriteter,  og  der- 
efter bød  distriktspræsidenten,  broder  Erik  Andersen,  Kolding  og  Fre- 
dericia velkommen  under  Odense  distrikt.  Søster  Max  fra  Tjskland 
sang  en  solo  »I  lykke  og  sorg«  og  udtalte  derefter,  at  hun  havde  det 
privilegium  at  kunne  give  os  sit  vidnesbyrd.  Hun  fortalte  om  en  op- 
levelse en  nat  i  1945,  under  krigen,  hvor  Gud  var  med  hende.  Præ- 
sident Clarence  G.  Jensen  talte  derefter,  specielt  til  dem,  der  ikke  er 
medlemmer  af  Kirken,  om  tro  og  bøn,  og  sagde  bl.  a.,  at  troen  kommer 
af  at  studere  Guds  ord.  Missionspræsident  Holger  P.  Petersen  fik  der- 
efter ordet  og  fortalte  en  beretning  om  opfindelser  og  videnskab  med 
særlig  henblik  på  teknikken,  for  at  bevise,  hvorledes  det  kunne  gå  til, 
at  Jerikos  mure  kunne  falde.  Koret  sang  »Jeg  står  helt  forundret«, 
hvorefter  distriktspræsidenten  takkede  alle,  der  var  tilstede,  og  alle 
dem,  der  havde  været  med  til  at  forberede  konferencen.  Vi  sluttede 
med  sangen  »Fremad,  Herrens  stridsmænd«  og  bøn  ved  ældste  Ge- 
rald Henricksen.  Det  var  slut  på  en  vidunderlig  og  lærerig  konfe- 
rence. Tilstede  108. 

Alle  konferencens  møder  var  under  præsidium  af  missionspræsi- 
dent Holger  P.  Petersen  og  under  ledelse  af  distriktspræsident  Erik 
Andersen.  V.  J. 

Esbjerg  distrikt,  13.  og  14.  oktober. 

Konferencen  i  Esbjerg  begyndte  lørdag  aften  kl.  19  med  en  kon- 
cert af  Esbjerg  grens  sangkor  med  ældste  Craig  Kimball  som  dirigent 
og  søster  Gunhild  Tagmose  som  pianist.  Koret  indledte  med  »Fryd 
dig,  o  Jord«,  hvorefter  fulgte  forskellige  andre  kornumre  samt  mu- 
siknumre, solosang  m.  m.,  udført  af  medlemmer  og  venner  af  kirken. 
Det  var  en  god  koncert,  der  høstede  megen  anerkendelse. 

Efter  at  koncerten  var  afsluttet  med  bøn,  afholdt  Kvindelig  hjælpe- 
forening deres  halvårlige  bazar,  hvor  håndarbejder  blev  solgt  ved 
auktion  til  fordel  for  Kvindelig  hjælpeforenings  arbejde.  Tilstede  123. 

Søndagen  blev  indledet  med  møder  for  præstedømmet  og  Kvinde- 
lig hjælpeforening.  Kvindelig  hjælpeforenings  møde  var  under  præ- 
sidium af  missionspræsidcntens  hustru,  søster  Ora  Petersen,  og  blev 
ledet  af  søster  Mary  Kaiser.  Efter  sangen  »Der  er  skønhed  her  på 
jord«  og  bøn  ved  søster  Marie  Schmidt  fra  Aabenraa  hørte  vi  en  dob- 

belt-duet,  »Der  er  en  tid,  da  ro  og  fred«.  Derefter  talte  forskellige  sø- 
stre fra  Esbjerg  gren  og  distrikt  over  følgende  emner:  »Familebøn«, 
»Respekt  for  hinanden«,  »Undervise  vore  børn  i  evangeliet«  og  »Tem- 
pelægteskab«. Efter  talerne  sang  Syngende  Mødre  »Stjernen  i  kronen«, 
og  søster  Ora  Petersen  talte  derefter  til  søstrene,  og  til  slut  hørte  vi 
nogle  bemærkninger  fra  ældsterne  Charles  Broberg  og  Juel  D.  Gre- 
gersen. Vi  sluttede  med  »Kærlighed  er  lysets  kilde«  og  bøn  ved  søster 
Grethe  Henriksen,  Kolding.  Tilstede  30. 

Præstedømsmødet  indledtes  med  sangen  »Hvem  er  for  Herrens 
sag«  og  bøn  ved  broder  Johs.  Sørensen,  Esbjerg.  Tiden  blev  derefter 
overgivet  til  missionspræsident  Holger  P.  Petersen,  der  omtalte  den 
rette  fremgangsmåde  ved  ordination  til  præstedømmet.  Derefter  blev 
brødrene  delt  i  klasser,  hvor  der  blev  givet  instruktioner  til  delta- 
gerne. Tilstede  ialt  30. 

Kl.  10,30  begyndte  søndagsskolen,  ledet  af  distriktspræsident  Ejnar 
Nielsen.  Der  indledtes  med  sangen  »Kom  til  vor  søndagsskole«  og 
bøn  ved  broder  Chr.  Lundbæk.  Emnet  for  søndagsskolen  var  »Jeg  og 
mit  hus  vil  tjene  Herren«,  og  programmet  blev  udført  af  voksne  og 
børn  på  en  måde,  der  talte  til  alles  hjerter.  Det  er  dejligt  at  se,  med 
hvilken  frimodighed  børnene  står  frem  og  udfører  deres  del.  Ved  dette 
møde  hørte  vi  også  fra  2.  rådgiver  i  missionspræsidentskabet,  præsi- 
dent Clarence  G.  Jensen,  der  talte  om  søndagsskolens  betydning,  og 
til  slut  talte  missionspræsidenten.  Vi  sluttede  med  sangen  »Tak  for 
vor  skole«  og  bøn  ved  søster  Grethe  Lundbæk.  Tilstede  106. 

Funktdonærmødet  kl.  17  var  under  ledelse  af  ældsterne  Charles  Bro- 
berg og  Howard  R.  Johnson,  der  demonstrerede  brugen  af  flonelstav- 
len  i  undervisningen.  De  forskellige  bestyrelser  med  funktionærer 
holdt  derefter  særskilte  instruktionsmøder.  Tilstede  46. 

Konferencens  hovedmøde  blev  afholdt  kl.  19.  Forsamlingen  sang 
»Hav  tak  for  Profeten«,  og  broder  Erik  Rasmussen,  Fredericia,  åb- 
nede med  bøn.  1.  rådgiver  i  missionspræsidentskabet,  præsident  Villy 
Sørensen,  opretholdt  Kirkens  autoriteter.  Aftenens  første  taler  var 
præsident  Clarence  G.  Jensen,  der  talte  om  den  Kirke,  Kristus  op- 
rettede. Anden  taler  var  præsident  Villy  Sørensen,  der  talte  om  då- 
bens nødvendighed  og  kærlighed  til  vor  næste.  Koret  sang  »Fadervor«, 
og  derpå  talte  distriktspræsident  Ejnar  Nielsen  over  emnet  »Herren 
har  talt  påny  gennem  sine  profeter«.  Til  slut  talte  missionspræsiden- 
ten om  de  velsignelser,  der  kan  opnås  ved  at  efterleve  Visdomsordet, 
og  det  store  arbejde,  Herren  har  givet  til  ældsterne  i  Jesu  Kristi  Kir- 
ke af  Sidste  Dages  Hellige.  Koret  sang  derefter  »Fryd  dig,  o,  jord«,  og 
broder  Bertel  Olsen  sluttede  med  bøn.  En  god  og  udbytterig  konfe- 
rence var  dermed  til  ende.  Tilstede  81. 

Alle  konferencens  møder  var  under  præsidium  af  missionspræsident 
Holger  P.  Petersen  og  under  ledelse  af  distriktspræsident  Ejnar  Niel- 
sen. A.  S. 

Aarhus  distrikt,  20.  og  21.  oktober. 

Konferencen  i  Aarhus  indledtes  lørdag  aften  med  en  koncert  af 
Aarhus  grens  sangkor  med  søster  Carla  Larsen  som  dirigent  og  søster 
Lilly  Jensen  som  organist.  Koret  sang  en  række  smukke  sange,  af- 
vekslende med  soloer,  duetter,  terzetter  og  kvintetter.  Efter  den  dej- 
lige koncert  blev  der  afholdt  en  bazar  under  ledelse  af  Kvindelig 
hjælpeforening  i  Aarhus.  Der  var  mange  fine  håndarbejder  og  andre 
ting  samt  lækre  desserter  m.  m.  Tilstede  146. 

Søndag  morgen  kl.  9  afholdtes  præstedømsmøde  under  præsidium 
af  missionspræsident  Holger  P.  Petersen.  Efter  sang  og  bøn  blev 
medlemmerne  i  de  forskellige  grader  indenfor  præstedømmet  talt  op, 
og  det  blev  foreslået,  at  broder  Gunnar  Andersen  fra  Randers  skulle 
forfremmes  fra  diakon  til  lærer.  Præstedømmet  blev  delt  i  klasser, 
og  i  det  melkisedekske  præstedømme  talte  grensforstanderen  fra  Hor- 
sens, broder  Christian  Pedersen,  om  »Vore  pligter  i  præstedømmet«. 
Tilstede  ialt  70. 

Samtidig  afholdtes  Kvindelig  hjælpeforenings  møde  under  præsi- 
dium af  søster  Ora  Petersen  og  under  ledelse  af  søster  Mary  Kaiser. 
Under  mødet  hørte  vi  taler  fra  flere  søstre,  og  et  forenet  kor  af  Syn- 
gende Mødre  fra  Aarhus  distrikt  sang  et  par  smukke  sange.  Som  re- 
præsentanter for  præstedømmet  hørte  vi  først  fra  ældste  Charles 
Broberg,  der  talte  om  »Kærlighed  i  hjemmet«,  og  dernæst  fra  ældste 
Juel  D.  Gregersen,  som  talte  om  »To  slags  mennesker«.  Tilstede 
ialt  115. 

Søndagsskolen  indledtes  kl.  10,30  med  velkomst  af  distriktspræsi- 
denten,  broder  Otto  Møller,  og  efter  sang  og  bøn  blev  tiden  overgivet 
til  de  forskellige  søndagsskoler  i  distriktet.  Vi  havde  ikke  blot  seks 
søndagsskoler  at  høre  fra  som  sædvanlig,  men  syv,  nemlig  den  ganske 
ny-organiserede  søndagsskole  i  Viby,  som  alene  den  formiddag  talte 
22  børn.  Vi  fik  lejlighed  til  at  høre  nogle  fine  taler  over  emnet  »Så 
frygt  nu  Herren  og  tjen  ham  i  oprigtighed,  i  retfærdighed  og  i  kær- 
lighed«. Med  ordet  »frygt«  menes  ikke  en  rædsel,  en  skræk  for  Her- 
ren, men  at  vi  skulle  adlyde  ham.  Der  var  også  rig  lejlighed  til  at 
høre  børnene  synge  med  deres  klare,  rene  stemmer.  Det  er  altid  en 
glæde  at  kunne  overvære  en  søndagsskole  og  se  den  frimodighed  og 
umiddelbarhed,  som  udstråler  fra  børnene.  Tilstede  318. 

Kl.  16  afholdtes  dåbsmøde,  hvor  vi  havde  den  glæde  at  byde  seks 
nye  medlemmer  velkommen.  Ældste  Juel  D.  Gregersen  talte.  Tilstede 
ca.  65. 

Kl.  17  mødte  ca.  70  frem  til  funktionærmøde,  som  var  under  ledelse 
af  ældsterne  Charles  Broberg  og  Howard  R.  Johnson.  Efter  en  dirigent- 
øvelse for  os  alle  var  der  demonstration  på  flonelstavler,  fortællende 
om,  hvorledes  det  kunne  gå  en  lille  dreng  og  en  lille  pige,  som  blev 
opdraget  inden  for  Kirken,  og  det  modsatte,  blev  opdraget  uden  for 
Kirken.  Vi  deltes  derefter  i  klasser,  hvor  lærere,  sekretærer  og  be- 
styrelser fik  instruktioner  af  missionspræsidentskabet  og  af  hovedbe- 
styrelserne. 

Kl.  19  afholdtes  konferencens  sidste  møde.  Efter  sang  og  bøn  blev 
Kirkens  autoriteter  opretholdt,  og  Aarhus  grens  sangkor  sang  »Vågn 
op,  I  Herrens  folk«.  Vi  hørte  en  tale  af  distriktspræsident  Otto  Møl- 
ler, hvorefter  en  broder  fra  Randers,  Alex  Nielsen,  som  havde  været 
medlem  af  Kirken  i  40  år,  blev  kaldt  op.  Han  holdt  en  lærerig  tale 
for  os  om  siin  dåb,  Kristi  gengivelse  af  evangeliet  og  dets  udvikling 
gennem  tiderne.  Vi  hørte  så  nogle  ord  fra  1.  rådgiver  i  missionspræsi- 
dentskabet,  præsident  Villy  Sørensen  fra  København,  som  bl.  a.  talte 
om  de  forskellige  husholdninger.  Koret  sang  »Messias,  Han  kommer«, 
og  tiden  blev  overgivet  til  missionspræsident  Holger  P.  Petersen,  som 
bl.  a.  fortalte  om  en  episode,  som  nogle  missionærer  var  kommet  ud 
for,  da  de  skulle  ringe  på  en  dørklokke.  Ligeledes  gav  han  os  nogle 
oplysninger  om  det  højeste  præsidentskab,  og  bar  til  sidst  sit  vidnes- 
byrd. Forsamlingen  sang  »Kom,  hellige«,  og  grensforstanderen  i  Vejle, 
broder  Carl  Hansen,  sluttede  med  bøn.  Tilstede  215. 

Alle  konferencens  møder  var  under  præsidum  af  missionspræsident 
Holger  P.  Petersen  og  under  ledelse  af  distriktspræsident  Otto  Møller. 

H.  P. 


i/Xvincieln 


\g    IMÆLPRFOREXING 

Julehilsen  til  alle  søskende  og  venner. 

Eftersom  julehøjtiden  nærmer  sig,  standser  vi  op  for  at  tænke  over 
betydningen  af  ordene  »Ære  være  Gud  i  det  højeste!  og  på  jorden  fred 
i  mennesker,  der  har  hans  velbehag!« 

Det  er  en  tid,  hvor  vi  skal  tænke  på  fred  og  glæde  og  se  mod  frem- 
tiden med  tro  og  håb  for  os  selv  og  med  kærlighed  til  andre. 

Det  er  en  tid,  hvor  vi  bør  give,  ikke  så  meget  verdslige  ting,  men 
kærlighed,  venskab,  forståelse,  betænksomhed,  en  hjælpende  hånd. 
et  smil  og  en  bøn.  Det  er  de  ting,  folk  mest  af  alt  behøver.  Hvis  alle 
folk  var  villige  til  at  antage  Jesu  Kristi  evangelium,  ville  dette  være 
en  virkelighed  i  stedet  for  ønsket  om  gode  verdslige  kår,  for  hvis  alle 
antog  evangeliet,  ville  det  være  lige  meget,  om  vi  var  danskere,  eng- 
lændere, svenskere,  tyskere,  russere  eller  amerikanere,  for  så  ville  vi 
være  klare  over,  at  som  Guds  åndelige  børn  er  vi  alle  brødre  og  søstre, 
og  vi  ville  gøre  mod  hinanden,  som  andre  ville  gøre  mod  os,  og  gen- 
nem den  sande  kærlighed  vi  har  til  hinanden,  ville  der  blive  fred  i 
verden. 

Skønt  vi  ikke  alle  er  villige  til  at  anerkende  dette,  kan  vi  hver  for 
sig,  ved  at  efterleve  evangeliets  pagter,  opnå  den  fred  i  vore  hjerter, 
som  overgår  al  forstand. 

Må  dette  blive  vor  lod  i  denne  juletid  og  i  de  kommende  år. 

Deres  hengivne  søster  Ora  H.  Petersen,  præsidentinde, 
Kvindelig    hjælpeforenings    hovedbestyrelse. 

SØNDAGSSKOLEN,  PRIMARY  OG  G.U.F. 

»I  mennesker  velbehag:« 

Fred  på  jorden,  i  mennesker  velbehag. 

Særlig  i  december  måned  vil  denne  sætning  være  i  vort  hjerte  og 
vort  sind.  Men  hvilken  parodi  og  hvor  banalt  synes  det  ikke,  når  vi 
tænker  på  al  den  lidelse,  de  ulykker  og  de  dårlige  følelser,  der  findes 
i  verden  i  dag.  Til  trods  for  dette  må  vi  altid  huske  på,  at  vi  stadig 
kan  finde  fred  og  lykke  og  bringe  den  videre  til  andre,  hvis  vi  føl- 
ger det  mønster,  som  vor  Frelser,  Jesus  Kristus,  har  sat  for  os. 

Vort  sind  vender  sig  mod  historien  om  de  tre  vise  mænd,  da  de 
bragte  deres  gaver  af  guld,  røgelse  og  myrra  til  Jesusbarnet.  Hvor 
ville  vi  ønske,  vi  kunne  lægge  gaver  ved  hans  fødder.  Er  vi  klare  over, 
at  vi  har  lejlighed  til  dette  hver  dag,  når  vi  siger  et  venligt  ord  eller 
udfører,  en  venlig  handling,  en  omsorgsfuld  gerning  eller  blot  et  op- 
rigtigt forsøg  på  at  blødgøre  et  vredt  sind  eller  en  stormfuld  strid? 
Det  er  gaver,  som  vil  være  af  værdi  for  ham,  som  sagde:  »Alt,  hvad 
I  gør  mod  en  af  disse  mine  mindste  brødre,  har  I  gjort  imod  mig.« 

Vi  kan  blive  klare  over,  hvor  megen  kærlighed  og  god  vilje  der 
således  kan  avles,  når  vi  tænker  på,  hvor  glade  og  lykkelige  vi  er  ved 
at  modtage  et  kort  eller  en  gave  fra  vore  venner  til  jul,  ja,  at  modtage 
breve  eller  venlige  ord  fra  dem  til  enhver  tid.  Kærlighed  til  vore  med- 
mennesker, selv  om  det  blot  er  i  det  små  og  personligt,  kunne  til  sidst 
spredes  til  hele  verden,  hvis  hver  af  os  konstant  ville  tænke  på  det  i 
vore  hjerter  og  udtrykke  det  bestandigt  i  ord,  tanker  og  gerning. 

Hvor  lykkelig  må  vor  himmelske  Fader  være,  når  en  dreng  eller  en 
pige  holdes  borte  fra  at  gøre  noget  forkert,  og  vinder  et  vidnesbyrd 
om  evangeliet  gennem  det  oprigtige  arbejde,  der  udføres  af  lederne 
og  lærerne  i  en  af  Kirkens  organisationer.  Hvor  lykkelig  må  enhver 
leder  være,  hvis  en  eller  anden  dreng  eller  pige  frelses  eller  blot  hjæl- 
pes gennem  hans  arbejde.  Hvor  godt  tjener  han  ikke  som  eksempel 
på  »god  vilje  blandt  mennesker«  gennem  dette  arbejde.  Hvor  lykkelig 
er  ikke  også  en  leder,  som  kan  bringe  fred  i  sin  organisation  gennem 
sin  taktfølelse,  sin  klogskab  og  sin  ro,  som  nægter  at  kritisere  nega- 
tivt og  nægter  at  sladre  og  bringe  uvenlige  historier  videre,  selv 
om  de  er  sande. 

Efterhånden  som  julen  nærmer  sig,  kan  ingen  af  os  gøre  noget 
mere  betydningsfuldt  end  at  være  med  til  at  sikre  »Fred  på  jord«, 
hvor  som  helst  vi  er,  og  muligvis  bringe  den  videre  omkring,  og  gennem 
os  vil  der  være  »i  mennesker  velbehag«  særlig  blandt  de  unge  menne- 
sker, der  er  betroet  til  vor  omsorg  —  velbehag  gennem  venlige  ord, 
uselviske  tanker  og  ædle  gerninger. 

Vi  vil  benytte  denne  lejlighed  til  af  hjertet  at  sige  »Glædelig  jul«. 

Vi  er  meget  taknemmelige  for  vort  samarbejde  med  Dem  i  Herrens 
værk.  Tak  for  alt,  hvad  De  har  gjort  og  stadig  gør.  Må  Herren  velsigne 
Deres  arbejde  i  dette  strålende  værk  i  det  nye  år. 

General-Hovedbestyrelserne  i  Salt  Lake  City. 
Ældste  Howard  H.  Johnson, 
præsident  for  G.U.F.'s  hovedbestyrelse   i   den   danske   mission. 

Søster  Pauline  Jensen, 

præsidentinde  for  Søndagsskolens  og  Primarys  hovedbestyrelser 

i  den  danske  mission. 


Foranlediget  af,  at  flere  søskende  har  beklaget  sig  over,  at  genealo- 
gisk arbejde,  som  de  har  sendt  med  missionærer  eller  emigranter  til 
Amerika,  ikke  bliver  udført,  skal  vi  indprente  søskende,  at  den  rigtige 
måde  at  sende  genealogiske  skemaer  til  Amerika  på,  ikke  er  at  sende 
dem  med  hjemrejsende  missionærer  eller  emigranter,  da  det  i  bedste 
fald  forsinker  arbejdet.  Man  må  jo  huske  på,  at  missionærer  (og  også 
emigranter)  skal  begynde  tilværelsen  påny,  når  de  kommer  til  Ame- 
rika, nogle  af  dem  skal  endda  aftjene  deres  værnepligt,  og  de  har  så 
meget  at  tænke  på,  at  de  måske  ikke  tager  sig  af  det  dem  pålagte  ar- 
bejde med  det  samme,  og  så  kan  det  gå  i  glemmebogen. 

Alle  skemaer  skal  jo  under  alle  omstændigheder  til  kontrollering  i 
Genealogical  Society  i  Salt  Lake  City,  før  arbejdet  kan  udføres,  og  den 
rigtige  vej  at  sende  skemaerne  på,  er  at  indsende  dem  (eventuelt  gen- 
nem den  lokale  genealogiske  forening)  til  Genealoyisk  Forenings  Ho- 
vedbestyrelse, Priorvej  12,  København  F.  Vi  sender  dem  så  direkte 
til  Salt  Lake  City  i  anbefalet  brev,  og  vi  holder  regnskab  med,  at  ske- 
maerne kommer  tilbage  i  kontrolleret  stand.  Hvis  der  er  specielle  øn- 
sker om,  hvem  der  skal  udføre  arbejdet  eller  hvilket  tempel  det  øn- 
skes udført  i,  skrives  det  på  bagsiden  af  skemaerne,  og  der  vil  så 
blive  taget  hensyn  til  det. 

Når  skemaerne  er  blevet  kontrolleret  i  Salt  Lake  City,  bliver  de 
skrevet  af  der,  og  originalen  kommer  tilbage  hertil  med  besked  om, 
at  arbejdet  er  parat  til  at  udføres. 

Skulle  der  være  flere  søskende,  der  har  sendt  skemaer  med  mis- 
sionærer og  endnu  ikke  har  fået  dem  tilbage,  bedes  de  skrive  nye 
skemaer  og  sende  dem  til  hovedbestyrelsen.  Vi  sender  dem  så  til  Salt 
Lake  City,  og  vi  vil  så  få  besked  på,  om  arbejdet  er  blevet  udført 
eller  ej. 

Vi  ønsker  alle  søskende  i  den  danske  mission  en  glædelig  jul  og  et 
godt  og  velsignet  nytår! 

Genealogisk  Forenings  Hovedbestyrelse. 

Søndagrsttkolc*!! 

Nadververs  for  november  og  december: 

»Jesus  sagde:  »Jeg  er  verdens  lys;  den,  som  følger  mig,  skal  aldrig 
vandre  i  morket,  men  have  livets  lys.«  (Joh.  8:12). 

PERSONLIGE  NYHEDER  FRA  NÆR  OG   FJERN 
FØDSELSDAGE: 

ODENSE:  Den  21.  december  fylder  søster  Laurine  Kristine  Hansen 
Jensen  60  år.  Hjertelig  til  lykke! 

AALBORG:  Den  22.  december  fylder  søster  Martha  Sørensen  70  år. 
Hjertelig  til  lykke! 

BRYLLUPPER: 

AARHUS:  Lørdag  den  6.  oktober  viedes  på  Aarhus  Rådhus  broder 
Finn  Vilhelm  Jensen  til  frøken  Ingelise  Leig  Andersen.  Stjernen  øn- 
sker hjertelig  til  lykke! 


AARHUS:  Lørdag  den  13.  ok- 
tober viedes  på  Aarhus  Råd- 
hus broder  Jørn  Julius  Chri- 
stensen til  søster  Ulla  Riber. 
Efter  vielsen  var  der  en  lille 
højtidelighed  i  kirken  i  Bo- 
rupsgade.  Efter  sangen  »Det 
er  så  yndigt  at  følges  ad«  og 
bøn  ved  broder  Svend  Aage 
Staking  sang  koret  »Jert  hus 
skal  I  bygge«.  Broder  Lauritz 
Larsen  velsignede  brudeparret 
og  sagde  bl.  a.,  at  når  den  tid  kom,  da  de  satte  børn  i  verden,  skulle 
de  opdrage  dem  til  lykkelige  og  aktive  medlemmer  inden  for  Kirken, 
og  han  ønskede  brudeparret  en  lys  og  lykkelig  fremtid.  Søster  Carla 
Larsen  sang  en  solo,  og  højtideligheden  sluttede  med,  at  koret  sang 
»Der  er  skønhed  her  på  jord«.  Bøn  ved  broder  Kaj  Aage  Gram. 

Salen  var  smukt  pyntet,  og  der  var  mange  mennesker  tilstede.  Sø- 
ster Carla  Larsen  overrakte  brudeparret  en  smuk  gave  fra  koret  og 
søskende  i  Aarhus  gren  som  tak  for  det  store  arbejde,  de  har  udført 
i  Kirken,  bl.  a.  brudgommens  indsats  som  dirigent  for  koret.  Tilstede 
65.  — •  Stjernen  ønsker  brudeparret  hjertelig  til  lykke! 

Sølvbryllup:  Den  11.  december  fejrer  broder  Ernst  Andersen  og  sø- 
ster Elna  Andersen,  København,  sølvbryllup.  Stjernen  ønsker  hjerte- 
lig til  lykke! 

Bryllup  i  U.S.A.:  Tidligere  missionær  i  den  danske  mission,  Grant 
M.  Radmali,  viedes  den  8.  november  i  Salt  Lake  Templet  til  Kairie 
Jensen.  Stjernen  ønsker  hjertelig  til  lykke! 

Forlovelse:  Den  19.  juli  er  forlovelse  indgået  mellem  broder  Leo 
Thomsen,  Provo,  Utah,  tidligere  Aarhus,  og  Lucille  Briggs,  Salt  Lake 
City,  Utah.  Stjernen  ønsker  hjertelig  til  lykke! 

Hilsen  fra  U.S.A.:  Familien  Victor  Hansen,  tidligere  Ladby  pr.  Næst- 
ved, sender  fra  deres  hjem  i  Salt  Lake  City,  Utah,  de  hjerteligste  hilse- 
ner til  alle  søskende  i  Danmark. 

Nyhed  fra  U.S.A.:  Tidligere  missionær  i  den  danske  mission,  Ray- 
mond G.  Anderson,  er  blevet  indsat  som  2.  rådgiver  i  det  nye  biskop- 
råd i  Spanish  Fork  5.  Ward,  Palmyra  Stake.  Tillykke  med  det  ære- 
fulde kald! 


ff. 


II  A     M  I  S  S  IONS  JI  AR  K  KW 


ODENSE:  Onsdag  den  3.  oktober  havde  G.U.F.  i  Odense  helaftenspro- 
gram,  ledet  af  præsidenten,  broder  Poul  Pedersen.  Efter  sang,  bøn, 
skriftsted  og  valgsprog  spillede  søster  Esther  Carlsen  en  klaversolo, 
»Barearole  af  Hoffmans  Eventyr«,  og  søster  Lilli  Christoffersen  læste 
digtet  »Kirsten  Piil«  af  Adam  Oehlenschlager.  Så  fulgte  en  violin-solo, 
Tosellis  »Serenade«,  af  frøken  Iris  Munch,  og  hr.  Poul  Andersen  læ- 
ste nogle  muntre,  men  alligevel  lærerige  avisartikler.  Søster  Kirsten 
Erikstrup  og  søster  Kirsten  Klokker  Hansen  sang  «Et  smilehul«,  og  ti- 
den blev  nu  overgivet  til  alle  tiders  familie,  far,  mor  og  8  børn,  som 
alle  havde  forskellige  talenter.  Der  var  noget  at  bemærke  om  alle  i  den 
mærkelige  familie,  der  både  kunne  spille,  danse  og  malke  køer!  Den 
dygtige  familie  var  vore  missionærer,  der  gik  meget  alvorligt  op  i  de- 
res roller.  —  Det  var  en  vældig  sjov  aften,  hvor  vi  morede  os  dejligt. 
Tilstede  72.  V.  J. 

ODENSE:  Lørdag  den  27.  oktober  afholdt  Odense  gren  en  fest  til  for- 
del for  budgettet.  Det  foregik  med  medbragte  madkurve,  der  blev  stil- 
let til  auktion,  så  søskende  og  venner  fik  lejlighed  til  at  købe  en  fin 
madkurv,  som  de  med  god  appetit  gik  ombord  i.  Søster  Kirsten  Klok- 
ker Hansen  og  søster  Kirsten  Erikstrup  sang  en  duet,  og  så  blev  der 
solgt  billetter  til  kåring  af  aftenens  konge  og  dronning,  som  blev  ud- 
trukket senere  på  aftenen.  Broder  Christoffersen  viste  en  Mickey  Mou- 
se-film, og  broder  Jesper  Nielsen  læste  en  munter  historie,  »Mandtals- 
listen«. Søster  Lilli  Christoffersen  læste  nogle  muntre  småpluk,  og  så 
blev  kongen  og  dronningen  udtrukket,  de  heldige  var  ældste  Petersen, 
Svendborg,  og  søster  Søgaard,  Odense;  de  blev  pyntet  med  fine  kroner 
på  hovedet  og  havde  gratis  adgang  til  alting  for  resten  af  aftenen.  Ti- 
den blev  nu  overgivet  til  missionærerne,  og  her  viste  ældste  Madsen, 
Odense,  stort  talent  både  til  at  synge  og  spille  på  klaver,  hvorefter 
alle  missionærerne  sang  nogle  morsomme  sange  og  lavede  andet  sjov 

for  os.  Så  blev  der  åbnet  for  de  forskellige  boder  og  salg  af  forfrisk- 
ninger, og  senere  ledede  grensforstanderen,  broder  Terje  Schiller,  for- 
skellige lege.  Der  blev  så  uddelt  præmier  til  den  bedste  zoolog,  så  det 
gjaldt  om  at  tage  fantasien  til  hjælp;  1.  præmien,  et  par  undulater  i 
bur,  blev  vundet  af  søster  Maria  Simonsen.  —  Det  var  en  god  aften, 
og  vi  havde  besøg  både  fra  Svendborg  og  Fredericia.  Tilstede  ialt  ca. 
85.  V.  J. 

AALBORG:  Fredag  den  19.  oktober  blev  der  i  Aalborg  afholdt  søn- 
dagsskolefest til  fordel  for  børnene  juleposer. 

Festen  begyndte  kl.  19,30,  hvor  søndagsskoleforstander  Charles  Lar- 
sen bød  velkommen,  og  der  indledtes  med  sangen  »Vi  glædes  og  fry- 
des« og  bøn  ved  ældste  Valdemar  Christensen,  og  derefter  blev  der 
sunget  »Der  er  skønhed  her  på  jord«. 

Så  gik  det  slag  i  slag  med  forskellig  underholdning,  først  var  der  en 
konkurrence  mellem  to  kvindelige  og  to  mandlige  gæster;  de  skulle 
rive  en  avis  i  strimler,  og  den,  der  først  blev  færdig,  fik  den  mindste 
gevinst.  Derefter  fortalte  broder  Anton  Falden  en  historie,  og  ældster- 
ne  Oborn  og  Loveless  spillede  en  klaver-  og  violinduet;  så  fortsattes 
med  en  fløjtesolo  af  ældste  Stucki  og  en  sketch  ved  søster  Grethe 
Haupt  og  søster  Sonja  Nielsen,  »Plads  søges«.  Så  fik  vi  et  musiknum- 
mer af  broder  Svend  Johansen  og  Niels  Jensen  på  sav  og  harmonika, 
derefter  en  solo  ved  søster  Gerda  Nielsen,  og  familien  Klitgård  under- 
holdt. Til  slut  viste  de  unge  piger  omvendt  gymnastik  og  gav  en  børne- 
sangpotpourri, hvor  de  var  klædt  ud  i  små  børnekjoler  med  sløjfer  i 
håret.  Der  sluttedes  med  sangen  »Hav  tak  for  Profeten«  og  bøn  ved 
broder  Sv.  Å.  Madsen. 

Så  blev  der  åbnet  for  salg  af  desserter  og  fiskedam,  snoretræk  o.s.v. 
Tilstede  ca.  115.  A.  H. 

KØBENHAVN:  I  week-enden  den  8.  og  9.  september  havde  Heimdal  di- 
vision turnering,  divisionens  største  begivenhed.  Af  Kirkens  spejdere, 
Panther  trop,  stillede  to  patruljer,  Egern-  og  Flagermus-patruljen. 

Lørdag  eftermiddag  startede  alle  spejderne  fra  kirken,  og  efter  en 
to  timers  cykletur  nåede  de  »Egemosen«,  hvor  de  fik  anvist  en  lejr- 
plads, og  så  begyndte  turneringen,  der  bestod  af  lejrarbejde,  natløb  og 
daglob,  og  alt  var  formet  som  »Robin  Hood«. 

Søndag  eftermiddag  sluttede  løbene,  og  spejderne  vendte  trætte,  men 
glade  hjem  efter  en  god  turnering.  Panther  trop  blev  ikke  placeret 
denne  gang,  da  de  for  at  blive  det  skulle  stille  med  mindst  tre  pa- 
truljer. 


Billedet  viser  Flagermus—patruljen  før  starten. 

Søndag  den  30.  september  var  der  turnerings-byløb  for  ulvene.  Lø- 
bet begyndte  fra  Raadhuspladsen,  og  hver  bande  blev  så  sendt  ud  i 
byen,  hvor  de  skulle  løse  forskellige  opgaver.  Panther  Flok  opnåede 
fine  resultater  denne  gang.  Grøn  bande  blev  nr.  3  af  34  bander,  og 
selve  flokken  blev  nr.  5;  det  går  stadig  fremad. 

Søndag  den  21.  oktober  drog  7  raske  ulve  plus  førere  ud  på  en  30 
km's  tur.  Vi  mødte  kl.  8,30  i  kirken  og  tog  toget  til  Skovbrynet.  Her- 
fra gik  vi  til  Furesøen,  en  gang  rundt  om  denne  og  tilbage  til  Skov- 
brynet. Efter  at  have  gået  8  km  spiste  vi  vor  mad  og  travede  videre. 
De  sidste  5  km  var  strenge,  og  der  var  vist  ikke  en,  som  ikke  var 
træt  og  øm,  men  bare  man  har  godt  humør  og  stærk  vilje  går  det.  Og 
det  havde  ulvene.  Vi  stemte  i  med  en  sang  og  nåede  glade  og  udslidte 
hjem.  Sys. 


Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 

AARHUS:  Lørdag  den  13.  oktober  afholdt  Aarhus  gren  en  festaften, 
og  festkomitéen  havde  denne  aften  arrangeret  en  glimrende  under- 
holdning. Festen  var  under  præsidium  af  distriktspræsidenten,  bro- 
der Otto  Møller,  og  grensforstanderen,  ældste  Enoch  Henriksen.  For- 
manden for  festkomitéen,  broder  Martin  Sørensen,  bød  forsamlingen 
velkommen  og  gav  et  kort  resumé  over  aftenens  program.  Så  sang  vi 
alle  »Jeg  takker  dig«,  og  ældste  S.  Sorensen  åbnede  med  bøn.  Så  be- 
gyndte programmet  med,  at  vi  hørte  Tabernakelkoret,  der  havde  ind- 
sunget flere  sange  på  stålbånd,  medens  vi  samtidig  så  nogle  lysbille- 
der fra  Salt  Lake  Templet.  Derefter  blev  der  vist  nogle  morsomme 
film,  som  vakte  stor  munterhed.  Så  blev  der  spillet  op  til  dans  i  et  af 
kirkens  andre  lokaler.  I  pauserne  var  der  lejlighed  til  at  få  udleveret 
en  forfriskning  på  den  billet,  man  havde  købt  ved  indgangen.  Ind  imel- 
lem var  der  forskellig  underholdning  og  lege.  Aftenen  sluttede  kl. 
22.15  med  bøn  ved  broder  Willy  Nielsen.  Det  var  en  god  og  opbyg- 
gende aften  med  mange  undersøgere  tilstede.  Tilstede  i  alt  84. 

H.  P. 

AARHUS:  Efter  Kirkens  orden  havde  Kvindelig  hjælpeforening  pro- 
grammet ved  søndag  aftenmødet  den  4.  november  i  anledning  af  Kvin- 
delig hjælpeforenings  konference.  I  Aarhus  blev  mødet  ledet  af  præsi- 
dentinden  for  Kvindelig  hjælpeforening,  søster  Ella  Møller.  Efter  vel- 
komst, sang  og  bøn  blev  foreningens  autoriteter  opretholdt.  Vi  hørte 
taler  over  emnerne  »Søg  visdomsord  i  de  bedste  bøger«  og  »Gode  råd, 
som  jeg  har  fundet  i  Mormons  Bog«;  endvidere  en  deklamation  om, 
hvorledes  Abraham  var  villig  til  at  ofre  sin  søn.  Vi  hørte  vise  ord  blive 
sagt,  såsom:  »O,  har  du  en  moder,  så  skøn  derpå«,  »Ærlighed  varer 
længst«,  »Det  gode  sejrer  altid  over  det  onde«.  Mormons  Bog  giver  os 
gode  råd  i  hvert  kapitel,  ja,  på  hvert  blad,  blot  vi  vil  gøre  derefter. 
Ind  imellem  talerne  hørte  vi  en  dejlig  klaversolo  og  to  sange  ved  Syn- 
gende Mødres  Kor,  »Han  lever,  vor  Forløser  stor«  og  »Jeg  står  helt 
forundret«.  Til  slut  hørte  vi  en  tale  af  grensforstander,  ældste  Enoeh 
Henriksen,  som  bl.  a.  udtalte,  at  dommens  dag  snart  er  nær,  og  at  de 
profetier,  som  er  skrevet  i  Lære  og  Pagter,  snart  vil  gå  i  opfyldelse. 
Da  der  var  lidt  tid  tilovers,  hørte  vi  også  nogle  ord  fra  distrikts- 
præsidenten,  broder  Otto  Møller,  som  fortalte  om  betydningen  af  det 
enkelte  medlem  i  Kvindelig  hjælpeforening,  og  om  hendes  betydning 
som  hustru  og  moder.  Aftenen  sluttede  med  sangen  »Se  et  land,  o, 
hvor  skønt«  og  bøn.  Tilstede  66. 

Det  havde  været  en  dejlig,  opbyggende  aften.  Kvindelig  hjælpefor- 
ening kan  både  give  litterær,  social  og  hjælpende  inspiration.  Må 
Kvindelig  hjælpeforening  gå  fremad,  og  må  tilslutningen  blive  endnu 
større.  Det  er  ikke  en  organisation  kun  for  de  ældre,  men  rigtignok 
også  for  de  unge.  Tak  til  Kvindelig  hjælpeforenings  bestyrelse,  fordi 
de  gav  os  en  god  og  opbyggende  aften. 

H.  P. 

SVENDBORG:  Vi  bringer  her- 
med et  billede  fra  søndagssko- 
len i  Svendborg.  Der  er  endnu 
ikke  mange  medlemmer  i 
Svendborg,  men  begyndelsen 
er  gjort,  selv  om  antallet  af 
tilstedeværende  kan  svinge  op 
eller  ned  fra  den  ene  søndag 
til  den  anden. 

Der  er  nu  fire  missionærer  i 
byen,  og  vi  håber,  at  deres  ar- 
bejde må  bære  frugt,  så  mange 
tilslutter   sie  Kirken. 


ÅBSHANDLINGER 


AALBORG: 

13.  oktober: 

Aase  Hird  Petersen,  døbt  af 
ældste  Boyd  D.  Friel,  håndspå- 
læggelse af  ældste  Ray  Knutson. 

FREDERICIA: 

14.  oktober: 

Svend  Aage  Stokholm,  døbt  af 
ældste  Frank  Johnson,  håndspå- 
læggelse af  ældste  Gerald  Hen- 
richsen. 

HERNING: 

2  1.  oktober: 

Carl  Evald  Christensen,  døbt  af 
ældste  Royle  Johnson,  håndspå- 
læggelse af  ældste  Even  S.  Mad- 
sen. 

Verner  Sørensen,  døbt  af  ældste 
Royle  Johnson,  håndspålæggelse 
af  ældste  Even  S.  Madsen. 

Annie  Agnes  Sørensen,  døbt  af 
ældste  Royle  Johnson,  håndspå- 
læggelse af  ældste  Even  S.  Mad- 
sen. 


Leila  Hanne  Sørensen,  døbt  af 
ældste  Even  S.  Madsen,  håndspå- 
læggelse af  ældste  Royle  Johnson. 

HORSENS: 

8.  oktober: 

Erik  Osvald  Jensen,  døbt  af 
ældste  William  Hansen,  håndspå- 
læggelse af  ældste  Norman  Peter- 
sen. 

VEJLE: 

2  1.  oktober: 

Sørine  Balle  Davidsen,  døbt  af 
ældste  Tex  Johnson,  håndspålæg- 
gelse af  samme, 

SILKEBORG: 

2  1.  oktober: 

Anna-Lene  Hansen  Leth,  døbt 
af  ældste  Glenn  Baugh,  håndspå- 
læggelse af  samme. 

KØBENHAVN: 

2  6.  oktober: 

Dorrit  Vibeke  Ljungstrøm,  døbt 
af  ældste  James  Madsen,   hånds- 

pålæggelse   af   ældste   Howard   R.  Hedvig  Anne-Lise  Estrup  Han- 
Johnson,  sen,   døbt  af  ældste   Charles   Bro- 
Claus  Svarrer  Ljungstrøm,  døbt  berg,    håndspålæggelse    af    ældste 
af  ældste  James   Madsen,   hånds-  Howard  R.  Johnson, 
pålæggelse  af  ældste  Charles  Bro- 
berg. 

Henning  Laurits  Gerth  Hansen,  28.   oktober: 

døbt   af   ældste   Howard   R.   John-  Richard  Nickeisen,  døbt  af  æld- 

son,     håndspålæggelse     af    ældste  ste  Clarence  Jensen,  håndspålæg- 

Charles  Broberg.  gelse  af  samme. 

Vi  ønsker  de  nye  søskende  hjertelig  til  lykke  og  velkommen  i  Kirken! 


VELSIGNELSER: 

ODENSE:  21.  oktober:  Jesper  Birch  Nielsen  og  Inger  Marie  Snefeldt 
Nielsens  datter,  Helle  Joan  Nielsen,  velsignet  af  broder  Terje  Schiller. 

AARHUS:  21.  oktober:  Martin  Julius  Christensen  og  Jensine  Marie 
Kristine  Jensen  Christensens  søn,  Knud  Ingo  Christensen,  velsignet 
af  ældste  Tex  Johnson. 

HORSENS:  7.  oktober:  Otto  Møller  og  Edith  Møllers  søn,  Klaus  Møl- 
ler, velsignet  af   sin   fader. 

ORDINATIONER: 

AALBORG:  1.  oktober:  Jens  Gregersen  Sørensen  ordineret  til  diakon 
af  ældste  Niels  Henry  Larsen. 

Ludvig  Peter  Christensen  ordineret  til  præst  af  ældste  Valdemar 
Christensen. 

Svend  Erik  Holstein  Johansen  ordineret  til  præst  af  ældste  Neldon 
M.  Oborn. 

Morten  Pedersen  ordineret  til  præst  af  ældste  Niels  Henry  Larsen. 

8.  oktober:  Villy  Elenius  Sørensen  ordineret  til  præst  af  ældste 
Valdemar  Christensen. 

22.  oktober:  Niels  Frederik  Jensen  ordineret  til  diakon  af  ældste 
Niels  Henr\r  Larsen. 

Svend  Aage  Madsen  ordineret  til  diakon  af  ældste  Valdemar  Chri- 
stensen. 

AARHUS:  30.  september:  Willy  Nielsen  ordineret  til  lærer  af  ældste 
Enoch  Henriksen. 

7.  oktober:  Viggo  Schrøder  Rasmussen  ordineret  til  diakon  af  æld- 
ste Enoch  Henriksen. 

KØBENHAVN:  14.  oktober:  Jørgen  Per  Ljungstrøm  ordineret  til  dia- 
kon af  broder  Flemming  Hall. 

FREDERICIA:  23.  september:  Poul  Erik  Bruun  ordineret  til  diakon  af 
ældste  Gerald  Henrichsen. 

EMIGRATIONER: 

AARHUS:  Den  18.  oktober  emigrerede  Jørn  Julius  Christensen  til 
Minneapolis,  Minnesota. 

DØDSFALD: 

KØBENHAVN:  Den  3.  juli  døde  søster  Anna  Marie  Christine  Almind 
Jensen,  63  år  gammel.  Æret  være  søster  Jensens  minde! 

AMAGER:  Den  20.  oktober  døde  søster  Dagmar  Severine  Marie  Han- 
sen Petersen,  af  Kirkens  medlemmer  kendt  som  »Tante  Dagmar«,  86 
år  gammel,  og  blev  begravet  fra  kirken,  Priorvej,  den  25.  oktober.  Æret 
være  søster  Petersens  minde! 

AMAGER:  Den  23.  oktober  døde  søster  Karen  Marie  Poulsen  Ander- 
sen, af  Kirkens  medlemmer  kendt  som  »Amagermor«,  næsten  79  år 
gammel,  og  blev  begravet  fra  kirken,  Priorvej  12,  den  27.  oktober. 
Æret  være  søster  Andersens  minde- 

MISSIONÆRFORFLYTTELSER: 

27.  oktober:     Phillip  D.  Anderson  fra  Aalborg  til  Løgstør. 
Larry  Stucki  fra  Aalborg  til  Løgstør. 

1.  november:  Neldon  M.  Oborn  fra  Aalborg  til  København. 

Holger  B.  C.  Tychsen  fra  Aarhus  til  Aalborg. 
James  W.  Christiansen  fra  København  til  Skive. 
Robert  Quaney  fra  Aarhus  til  Esbjerg. 
Severin  L.  Sorensen  fra  Aarhus  til  Amager. 
C.  Hal  Rasmussen  fra  Færøerne  til  Esbjerg. 
Keller  Dale  Despain  fra  Horsens  til  Esbjerg. 
Tim  J.  Malan  fra  Esbjerg  til  Horsens. 
Don  Lee  Jorgensen  fra  Skive  til  Færøerne. 

2.  november:  Ronald  B.  Kjar  fra  Amager  til  Færøerne. 

Clark  T.  Thorstenson  fra  København  til  Færøerne. 

Deltidsmissionærer: 

Den  4.  november  er  følgende  søskende  kaldet  som  deltidsmissionæ- 
rer i  København: 

Kai  Lykkegaard  Nielsen,  beskikket  af  missionspræsident  Holger  P. 
Petersen. 

Vibekke  Vest  Nielsen,  beskikket  af  ældste  Grant  J.  Smith. 

MISSIONÆRANKOMSTER: 

Med  »Bergensfjord«  fra  New  York  er  følgende  missionærer  den  28. 
oktober  ankommet  til  den  danske  mission: 

Erik  Sigurd  Jensen  fra  Salt  Lake  City,  Utah,  beskikket  til  at  arbejde 
i  København. 

Frank  Stanley  Poulsen  fra  Salt  Lake  City,  Utah,  beskikket  til  at 
arbejde  i  København. 

Kenneth  Warren  Anderson  fra  American  Fork,  Utah,  beskikket  til 
at  arbejde  i  København. 

Neil  Ewart  Jensen  fra  Ephraini,  Utah,  beskikket  til  at  arbejde  i 
Aarhus. 

Vi  byder  de  nye  missionærer  hjertelig  velkommen  til  den  danske 
mission. 


Erik  S.  Jensen. 


Frank  S.  Poulsen. 


Kenneth    W.   Anderson. 


Neil  E.  Jensen. 


MISSIONÆRAFLØSNINGER: 

Følgende  missionærer  er  blevet  hæderlig  afløst  fra  deres  arbejde  i 
den  danske  mission: 

20.  november:  Valdemar  og  Anna  Christensen  fra  Salt  Lake  City, 
Utah,  efter  sidst  at  have  arbejdet  i  Aalborg. 

22.  november:  Gene  K.Christiansen  fra  Salt  Lake  City,  Utah,  efter 
sidst  at  have  arbejdet  i  Odense. 


Valdemar  og 
Anna  Christensen 

Gene   K.    Christiansen. 

